**Разредна настава-критеријуми оцењивања**

Критеријуми оцењивања Стручног већа за разредну наставу за први циклус основног образовања и васпитања – **други и четврти разред**

Ученици се у току школске године оцењују на следеће начине:

* Писменим проверама (тестови, контролне вежбе и писмени задаци)
* Усменом провером
* Ангажовањем и односом према раду на настави (активност на часу, израда домаћих задатака, ангажовање у пројектима, сарадња у групи, припремљеност за час, уредност...)

Скала бројчаног оцењивања ученика на писменим проверама:

* од 86%-до 100% одличан (5)
* од 70%-до 85% врло добар (4)
* Од 50%-69% добар (3)
* од 30%-49% довољан (2)
* испод 30% недовољан (1)

Скала може да варира у циљу мотивисаности ученика и у завсиности од његовог постигнућа али не више од 10%.  
Уколико ученик стиче образовање и васпитање по ИОП-у 1 или ИОП-у 2, оцењује се на основу ангажовања и степена остварености исхода уз прилагођавање начина и поступка оцењивања (према Правилнику о оцељивању ученика у основном образовању и васпитању („Службени гласник РС“ број 34/2019, 59/2020 и 81/2020)).  
   
 

| **Критеријуми оцењивања у настави Српског језика – 2. разред** | | |
| --- | --- | --- |
| ***СРПСКИ ЈЕЗИК*** | | |
| **Област** | **Оцена** | **Критеријуми** |
| **Књижевност**     * Анализа књижевног дела * Усвајање књижевних појмова   **Језик**   * Правопис * Граматика * Ортоепија   **Језичка култура**   * Слушање * Говорење * Писање * Читање * Учење латиничког писма             **Књижевност**   * Анализа књижевног дела * Усвајање књижевних појмова   **Језик**   * Правопис * Граматика * Ортоепија     **Језичка култура**   * Слушање * Говорење * Писање * Читање * Учење латиничког писма | Одличан (5) | -У потпуности је савладао садржаје из правописа и граматике. -Самостално примењује правописна и граматичка правила. - Активно учествује на часу током часова анализе текста, самостално изводи закључке. -Течно и изражајно чита са разумевањем (линеарне и нелинеране текстове) и негује читалачке навике. - Показује иницијативу током наставе, понаша се другарски. -Показује иницијативу и креативност у решавању захтева. -Може успешно да ради у различитим групама и врстама задатака. -Поштује и примењује правила лепог говорења и писања. - Исправно и правилно записује речи и реченица словима латинице -Редовно и уредно води запис на часу. -Учтиво учествује у слободном и вођеном разговору. -Редовно израђује домаће задатке. -Истражује и користи различите изворе информација. -Активно учествује у раду давањем конструктивних идеја. |
| Врло добар (4) | -Савладао је садржаје из правописа и граматике. -Примењује правописна и граматичка правила. -Учествује на часу током часова анализе текста и изводи закључке. -Течно чита са разумевањем и негује читалачке навике. -Поштује и примењује правила лепог говорења и писања. -Показује иницијативу и креативност у решавању захтева. -Учтиво учествује у слободном и вођеном разговору. -Редовно и уредно води запис на часу. -Редовно ради домаће задатке. -Користи различите изворе информација. |
| Добар (3) | -Уочава садржаје из правописа и граматике. -У знатној мери примењује и уочава правописна и граматичка правила. - При анализи текста одговара на конкретна питања. -Одговара усмено и писмено на задати захтев. -Чита линеарни текст. -Познаје правила лепог говорења и писања. - Правилно записује штампана и писана слова латинице -Води запис на часу. -Ради домаће задатке. |
| Довољан (2) | -Препознаје научене садржаје из правописа и граматике. -Уочава правописна и граматичка правила. -При анализи текста одговара уз подстицај наставника на постављена питања. -Чита текст. -Препознаје правила лепог говорења и писања. -Води запис на часу. - Повремено ради домаће задатке уз већу асистенцију. |
| Недовољан (1) | -Не покзаује минимум знања у складу са критеријумима за оцену довољан (2). -Не покзаује жељу за напредовањем. |

   
 

| **Критеријуми оцењивања у настави Математике – 2. разред** |
| --- |
| ***МАТЕМАТИКА*** |

|  |
| --- |
| Тема: **БРОЈЕВИ** |
| *Исходи:* **На крају разреда ученик ће бити у стању да:**   – одреди десетице најближе датом броју; – усмено сабира и одузима бројеве до 100; – користи појмове *чинилац*, *производ*, *дељеник*, *делилац*, *количник*, *садржалац*; – примени замену места и здруживање сабирака и чинилаца ради лакшег рачунања; – усмено множи и дели у оквиру прве стотине; – израчуна вредност бројевног израза са највише две операције; – реши текстуални задатак постављањем израза са највише две рачунске операције и провери тачност решења; – одреди непознати број у једначини са једном аритметичком операцијом; – одреди делове (облика) дате величине; – изрази одређену суму новца преко различитих апоена; – прочита број записан римским цифрама и напише дати број римским цифрама; – прикаже мањи број података у таблици и стубичастим дијаграмом; – уочи правило и одреди следећи члан започетог низа; |

| ***МАТЕМАТИКА*** | | |
| --- | --- | --- |
| **Област** | **Оцена** | **Критеријуми** |
| **Бројеви**   * Блок бројева до 100 * Рачунске операције: сабирање, одузимање, множење и дељење * Разломци | Одличан (5) | - Самостално и тачно решава изразе са две и више рачунских операција. - Самостално и тачно примењује замену места и здруживање сабирака именујући при томе чланове рачунских операција. - Самостално и тачно примењује везу сабирања и одузимања у скупу бројева до 100 именујући при томе чланове рачунских операција ради лакшег и бржег рачунања. - Самостално и тачно одређује непознати сабирак, умањеник и умањилац и објашњава поступак израчунавања. - Самостално и тачно решава сложене текстуалне задатке са две операције и објашњава поступак и проверава тачност решења. - Самостално и тачно решава једначином сложене текстуалне задатке и проверава тачност решења. - Самостално и тачно аутоматизовано множи и дели у свакодневној примени. - Самостално и тачно примењује везу можења и дељења именујући при томе чланове рачунских операција. - Самостално и тачно решава једначине са две рачунске операције  и објашњава поступак. - Самостално и тачно решава сложене текстуалне задатке са две операције и објашњава поступак и проверава тачност решења. - Самостално и тачно решава проблемске задатке на више начина и објашњава своје приступе решавању. - Самостално и тачно изражава одређену суму новца преко различитих апоена. - Самостално и тачно записује и чита бројеве римским цифрама и објашњава систем писања бројева римским цифрама. - Самостално и тачно приказује мањи број података у таблици и стубичастим дијаграмом и зна да прочита податке из дијаграма и на основу тих података реши задатак и провери тачност решења. - Самостално закључује на основу датих података, уочава правило и одређује следећи члан започетог низа, објашњава правило. |
| Врло добар (4) | - Уме да упореди  бројеве по величини  и да прикаже број на датој бројевној полуправој. - Самостално и тачно сабира и одузима са прелазом у скупу бројева до 100. - Самостално и тачно  примењује одговарајући математички запис, објашњава  поступак писаног рачунања. - Самостално и тачно примењује замену места и здруживање сабирака именујући при томе чланове рачунских операција. - Самостално и тачно примењује везу сабирања и одузимања именујући при томе чланове рачунских операција. - Самостално и тачно одређује непознати сабирак, умањеник и умањилац и објашњава поступак. - Самостално и тачно решава једноставне и понекад сложене текстуалне задатке и знада самостално и понекад уз мањи подстицај објасни поступак. - Самостално и тачно одређује непознати чинилац, дељеник и делилац и објашњава поступак. - Самостално множи и дели аутоматизовано у оквиру таблице множења. - Самостално примењује везу можења и дељења именујући при томе чланове рачунских операција. - Самостално и тачно решава текстуалне задатке уз помоћ и подстицај код сложених зададатака. - Зна да изрази одређену суму новца преко различитих апоена, али је несигуран. - Самостално и тачно чита и записује бројеве римским цифрама. - Самостално приказује мањи број података у таблици и стубичастим дијаграмом и зна да прочита податке из дијаграма, најчешће зна да реши задатак на основу тих података. - Самостално уочава правило и одређује следећи члан започетог низа. |
| Добар (3) | - Уме да упореди  бројеве по величини  и да прикаже број на датој бројевној полуправој уз мању помоћ. - Самостално и тачно сабира и одузима са прелазом у скупу бројева до 100, ретко погреши. - Примењује одговарајући математички запис, објашњава уз минималну помоћ поступак писаног рачунања. - Примењује замену места и здруживање сабирака именујући при томе чланове рачунских операција, понекад погреши. - Примењује везу сабирања и одузимања именујући при томе чланове рачунских операција. - Одређује непознати сабирак, умањеник и умањилац, али не обашњава поступак. -Множи и дели у оквиру таблице множења без потпуне аутоматизације, уз повремене грешке које исправља самостално. -Примењује везу множења и дељења уз повремену помоћ, не именујући при томе чланове рачунских операција. -Одређује непознати чинилац, дељеник и делилац, али не објашњава поступак. - Решава текстуалне задатке, уз несигурност и повремену помоћ, али најчешће разуме и може самостално да постави задатак. - Именује новчанице, али греши и сам се исправља када изражава суму преко различитих апоена. - Чита и записује бројеве римским цифрама, понекад греши. - Приказује мањи број података у таблици и стубичастим дијаграмом, али понекад се деси грешка. - Најчешће самостално уочава правило и одређује следећи члан започетог низа. |
| Довољан (2) | - Броји унапред и уназад до 100. - Зна да одреди који бројеви припадају одређеној десетици. - Сабира и одузима до  до 100 без аутоматизације уз сталну помоћ, повремено греши у примени одговарајућег математичког записа. - Уз подршку примењује замену места и здруживање сабирака, често греши у именовању чланова рачунских операција. - - Уз подршку примењује везу сабирања и одузимањау скупу бројева до 100 при чему често греши у именовању чланова рачунских операција. - Одређује непознати сабирак, умањеник и умањилац уз сталну  помоћ. - Множи и дели у оквиру таблице множења без аутоматизације, уз сталну помоћ. - Примењује везу множења и дељења уз сталну помоћ, не именује при томе чланове рачунских операција. - Одређује непознати чинилац, дељеник и делилац уз сталну  помоћ. - Решава једноставне текстуалне задатке уз мању несигурност и сталну помоћ. - Именује новчанице и уз помоћ зна да изрази суму преко различитих апоена. - Уз помоћ чита и записује бројеве римским цифрама. -Уз велику помоћприказује мањи број података у таблици и стубичастим дијаграмом. - Уз велику помоћ уочава правило и одређује следећи члан започетог низа. |
| Недовољан (1) | -Не покзаује минимум знања у складу са критеријумима за оцену довољан (2). -Не покзаује жељу за напредовањем. |

|  |  |  |
| --- | --- | --- |
| | **Критеријуми оцењивања у настави Математике – 2. разред** | | --- | | ***МАТЕМАТИКА*** |   Тема: **ГЕОМЕТРИЈА** |
| *Исходи:* **На крају разреда ученик ће бити у стању да:**   * разликује дуж, полуправу и праву; * одреди дужину изломљене линије (графички и рачунски); * одреди обим геометријске фигуре; * нацрта правоугаоник, квадрат и троугао на квадратној мрежи и тачкастој мрежи; * уочи подударне фигуре на датом цртежу; * уочи симетричне фигуре; * допуни дати цртеж тако да добијена фигура буде симетрична у односу на дату праву. |

| ***МАТЕМАТИКА*** | | |
| --- | --- | --- |
| **Област** | **Оцена** | **Критеријуми** |
| **Геометрија**   * Линије, геометријске * фигуре и тела * Обим и површина | Одличан (5) | - Самостално црта и обележава дуж , праву и полуправу. - Самостално и тачно мери дужину дужи, и изражава је различитим јединицама мере за дужину. - Самостално и тачно одређује дужину  изломљене линије графички и рачунски, - Самостално и тачно израчунава обим када су дужине страница изражене различитим јединицама мере или сам мери дужине страница и рачуна обим. - Уочава симетричне фигуре  и самостално и прецизно допуњава дати цртеж тако да добијена фигура буде симетрична у односу на дату праву. - Уочава међусобне односе геометријских објеката у равни и самостално их црта на основу захтева датих у текстуалном задатку. |
| Врло добар (4) | - Црта и обележава дуж  (када је дата дужина), праву и полуправу. - Самостално и тачно мери дужину дужи, понекад погреши у изражавању различитим јединицама мере за дужину. - Именује и самостално црта геометријска тела (лопта, ваљак, купа, пирамида, квадар и коцка) - Именује и самостално црта геометријске облике у равни (квадрат, круг, троугао, правоугаоник и тачку). - Самостално одређује дужину  изломљене линије графички и рачунски. - Самостално израчунава обим када су дужине страница изражене истом јединицом мере. - Самостално црта правоугаоник, квадрат и троугао на квадратној мрежи и тачкастој мрежи. - Уочава симетричне фигуре  и самостално допуњава дати цртеж, тако да добијена фигура буде симетрична у односу на дату праву, али није прецизан. - Уочава међусобне односе геометријских објеката у равни и црта их на основу захтева датих у текстуалном задатку повремено тражећи помоћ. - Самостално користи геометриски прибор. |
| Добар (3) | - Разликује дуж, полуправу и праву и понекад прецизно их црта. - Самостално мери дужину дужи, али понекад греши. - Именује и црта геометријска тела (лопта, ваљак, купа, пирамида, квадар и коцка) - Именује и црта геометријске облике у равни (квадрат, круг, троугао, правоугаоник и тачку). - Зна да одреди дужину изломљене линије графички и рачунски, али повремено греши. - Зна да обим представља збир дужина страница фигуре, самостално израчунава обимкада су дужине страница изражене истом јединицом мере уз повремене грешке. - Самостално, али непрецизно црта правоугаоник, квадрат и троугао на квадратној мрежи и тачкастој мрежи. - Самостално уочава подударне фигуре на датом цртежу. - Уочава симетричне фигуре, уз повремену помоћ допуњава дати цртеж тако да добијена фигура буде симетрична у односу на дату праву. - Самостално,али  непрецизно користи геометриски прибор. |
| Довољан (2) | -Разликуједуж, полуправу и праву и уз помоћ их црта. - Уз помоћ мери дужину дужи. - Именује геометријска тела (лопта, ваљак, купа, пирамида, квадар и коцка) - Именује геометријске облике у равни (квадрат, круг, троугао, правоугаоник и тачку). - Именује и разликује отворену изатворену изломљену и криву  линију. - Уз велику помоћ одређује дужину изломљене линије графички и рачунски. - Зна да обим представља збир дужина страница фигуре, али му је потребна помоћ у израчунавању. - Уз помоћ црта правоугаоник, квадрат и троугао на квадратној мрежи и тачкастој мрежи. - Уочава подударне фигуре на датом цртежу, али често греши и потребана му је помоћ. - Уочава симетричне фигуре и често неправилно (потребна му је већа помоћ) допуњава дати цртеж тако да добијена фигура буде симетрична у односу на дату праву. - Уз помоћ користи геометријски прибор. |
| Недовољан (1) | -Не покзаује минимум знања у складу са критеријумима за оцену довољан (2). -Не покзаује жељу за напредовањем. |

|  |  |  |
| --- | --- | --- |
| | **Критеријуми оцењивања у настави Математике – 2. разред** | | --- | | ***МАТЕМАТИКА*** |   Тема: **МЕРЕЊЕ И МЕРЕ** |
| *Исходи:* **На крају разреда ученик ће бити у стању да:**   * изрази дужину у различитим јединицама за мерење дужине; * измери дужину дужи и нацрта дуж дате дужине; * чита и запише време са часовника; * користи јединице за време у једноставним ситуацијама. |

| ***МАТЕМАТИКА*** | | |
| --- | --- | --- |
| **Област** | **Оцена** | **Критеријуми** |
| **Мерење и мере**   * Време * Дужина | Одличан (5) | - Самостално мери дужину дате дужи  и црта дуж одређене дужине. - Зна самостално и тачно да прочита и запише време на било ком  часовнику. - Добро познаје јединице за мерење времена и самостално и тачно то знање примењује у свакодневном животу. - Самостално и тачно именује који месец припада ком годишњем добу. |
| Врло добар (4) | - Зна јединице за мерење дужине и самостално их претвара. - Самостално мери дужину дате дужи  и црта дуж одређене дужине, али је понекад непрецизан. - Зна самостално да прочита и запише време на часовнику, али понекад погреши. - Набраја  јединице за мерење времена и зна колико минута има час, колико часова траје дан, колико дана и недеља има у години, самостално набраја месеце и колико који месец има дана. - Самостално уз мање грешке претвара јединице за мерење времена. - Уз мању помоћ зна да именује који месеци припадају ком годишњем добу. |
| Добар (3) | - Зна јединице за мерење дужине и претвара их уз повремену помоћ. - Мери дужину дате дужи и и црта дуж одређене дужине, али је повремено непрецизан. - Самостално користи прибор за мерење дужине. - Зна да прочита време на дигиталном часовнику и уз помоћ чита време на часовнику са казаљкама. - Набраја  јединице за мерење времена и зна колико минута има час, колико часова траје дан, колико дана и недеља има у години, самостално набраја месеце у години, али му је потребна помоћ у примени. - Самостално и тачно бележи датум. - Самостано чита календар. |
| Довољан (2) | - Зна јединице за мерење дужине и претвара их уз већу помоћ. - Уз помоћ мери дужину дате дужи и црта дуж одређене дужине. - Уз већу помоћ користи прибор за мерење дужине. - Разликује врсте часовника. - Зна да прочита време на дигиталном часовнику. - Уз помоћ зна да наброји јединице за мерење времена. - Зна који је дан данас, који је био јуче и који ће бити сутра, зана који је сада месец. - Самостално набраја годишња доба. - Зна колико месеци траје једна година и зна да наброји дане у недељи и месеце у години. |
| Недовољан (1) | -Не покзаује минимум знања у складу са критеријумима за оцену довољан (2). -Не покзаује жељу за напредовањем. |

| ***СВЕТ ОКО НАС*** | | |
| --- | --- | --- |
| **Област** | **Оцена** | **Критеријуми** |
| **2. разред** **Насеље са  околином**   Моје насељље и околина Меримо време Кретање и оријенртација у простору и времену Материјали око нас Разноврсност природе | Одличан (5) | * Логички повезује узрочно – последичне везе у друштву и природи * У потпуности показује способност примене стечених знања у животним ситуацијама * Изводи закључке на основу података, огледа... * Бави се додатним истраживачким  радом * Тумачи графичке  приказе  и има способност да резултате рада прикаже истим * Решава проблеме на нивоу стваралачког и критичког мишљења * Креативним идејама доприноси успешној реализацији пројекта и различитим облицима рада * Води редовно запис са часа и допуњује га илустрацијама, графичким приказима, фотографијама... |
| Врло добар (4) | * У великој мери логички повезује чињенице у друштву и природи * У великој мери показује способност примене стечених знања у животним ситуацијама * Чита графичке приказе и тумачи их * Решава поједине захтеве и у знатној мери критички расуђује * Припрема се за учешће у пројектима и различитим облицима рада * Води редовно запис са часа и допуњује га илустрацијама, графичким приказима, фотографијама... |
| Добар (3) | * У знатној мери логички повезује чињенице у друштву и природи * У довољној мери показује способност примене стечених знања у животним ситуацијама * Чита графичке приказе * У већој мери решава појединезахтеве * Узима учешће у пројектима  и различитим облицима рада * Води редовно и уредно запис у свесци |
| Довољан (2) | * У мањој мери логички повезује чињенице у друштву и природи * Знања која је остварио су на репродуктивном нивоу уз минималну примену * Именује и препознаје друштвене и природне појаве * Води запис у свесци, илуструје (представља цртежом) * Показује мањи степен активности и ангажовања * Води редовно и уредно запис у свесци |
| Недовољан (1) | -Не покзаује минимум знања у складу са критеријумима за оцену довољан (2). -Не покзаује жељу за напредовањем |

   
   
   
   
 

| ***ЛИКОВНА КУЛТУРА*** | | |  |
| --- | --- | --- | --- |
| **Оцењивање из обавезног предмета ликовна култура, обавља се полазећи од ученикових способности, степена спретности и умешности. Уколико ученик нема развијене посебне способности, приликом оцењивања узима се у обзир индивидуално напредовање у односу на сопствена претходна постигнућа и могућности, а нарочито се узима у обзир ангажовање ученика у наставном процесу. Оцењује се само рад који је рађен на часу и који се преда на крају часа.** | | |  |
| **Област** | **Оцена** | **Критеријуми** | |
| * **Облици** * **Споразумевање** * **Ликовне игре** * **Простор**      * **Материјали** * **Споразумевање** * **Композиција** * **Простор**      * **Колаж** * **Веживање облика у тродимензионалном простору и равни** * **Сликарски материјали и технике** * **Основне и изведене боје** * **Линија, површина, волумен, боја и простор** * **Амбијент – сценски простор** | **Одличан (5)** | **-Учествује у процесу сценског стваралаштва -Естетско процењивање свог и туђег рада -Учествује у обликовању и уређењу простора у школи, код куће и окружењу -Стално је активан на часу, самосталан у раду и има жељу да напредује** | |
| **Врло добар (4)** | **-Комбинује различите материјале и технике -Самостално, креативно и маштовито ликовно изражавање -Активан је на часу и има жељу да напредује** | |
| **Добар (3)** | **-Израђује ликовне радове у складу са задатом темом -Напредовање у односу на претходни период -Одабир материјала и коришћење у раду** | |
| **Довољан (2)** | **-Редовно доноси прибор, показује заинтересованост за рад и учествује у групном раду -Повремено ангажовање у раду** | |
| **Недовољан (1)** | **-Не покзаује минимум знања у складу са критеријумима за оцену довољан (2). -Не покзаује жељу за напредовањем.** | |
| **Специфичност наставног процеса и учења  у Ликовној културу огледа се у повезаности садржаја свих области, као и у испреплетаности компоненти учења.** | | |  |
|  |  |  |  |

| ***МУЗИЧКА КУЛТУРА*** | | |
| --- | --- | --- |
| **Област** | **Оцена** | **Критеријуми** |
| **Слушање музике**   **Извођење музике**   * Певање * свирање   **Музичко стваралштво** | Одличан (5) | -Пева самостално,  у пару  или групи тражене песме поштујући елементе музике -Самостално, у пару или у групи свира на одређеним Орфовим ритмичким и мелодијским инструментима -Тачно примењује основе музичке писмености -Самостално износи своје мишљење о слушаном делу -Уочава и препознаје динамичке разлике о слушаним композицијама -Осмишљава пратњу /мелодију на задати текст -Самостално креира кореографију -Стално је активан на часу, самосталан у раду и има жељу да напредује |
| Врло добар (4) | -Зна текстове тражених песама и самостално пева песме по слуху -Уме да свира на одређеним Орфовим ритмичким инструментима -Зна основе музичке писмености -Препознаје композицију коју је раније слушао -Самостално креира покрет -Активан је на часу и има жељу да напредује -Самостално ликовно изражава музички доживљај уз помоћ наставника |
| Добар (3) | -Самостално пева песме по слуху и сопственом избору, уз мању помоћ наставника -Препознаје музичке инструменте у одређеним компоуицијама  и разликује народну и уметничку музику -Препознаје различит темпо, динамику и понавља већ осмишљен покрет -Самостално ликовно изражава музички доживљај уз помоћ наставника |
| Довољан (2) | -Пева песме по слуху и сопственом избору,  уз већу помоћ наставника -Препознаје музичке инструменте и разликује народну и уметничку музику -Ликовно изражава музички  доживљај уз помоћ наставника -Повремено ангажовање у раду |
| Недовољан (1) | -Не покзаује минимум знања у складу са критеријумима за оцену довољан (2). -Не покзаује жељу за напредовањем. |

| ***ФИЗИЧКО И ЗДРАВСТВЕНО ВАСПИТАЊЕ*** | | |
| --- | --- | --- |
| **Област** | **Оцена** | **Критеријуми** |
| **Физичке способности**     **Моторичке вештине**   * Ходање и трчање * Скакања и прескакања * Бацања и хватања * Пузања, вишења, упори и пењања * Вежбе на тлу * Вежбе равнотеже * Вежбе са реквизитима * Плес и ритмика * Полигони     **Физичко и здравствено васпитање**   * Култура вежбања и играња * Здравствено васпитање | Одличан (5) | -Правилно и самостално изводи све активности -Вешто, сигурно и самостално користи справе и реквизите -Зна и поштује правиле игре -Усвојене здрваствено-хигијенске навике и  примењује знања из области здравља -Примењује здравствено-хигијенске мере пре, у току и након вежбања -Одржава личну и колективну хигијену |
| Врло добар (4) | -Самостално изводи активности уз мање грешке -Користи справе уз мању несигурност -Правилно изводи вежбе обликовања -Зна и поштује правила игре -Правилно користи реквизите и справе -Усвојене здрваствено-хигијенске навике и  примењује знања из области здравља -Примењује здравствено-хигијенске мере пре |
| Добар (3) | -Поштује правила игре -Ради уз помоћ наставника и труди се да правилно користи реквизите, изводи вежбе, користи справе -Показује заинтересованост за сопствени процес учења, уважава препоруке за напредовање и делимично их реализује -Усвојене здрваствено-хигијенске навике -Примењује здравствено-хигијенске мере пре, у току и након вежбања -Одржава личну и колективну хигијену |
| Довољан (2) | -Реодовно доноси опрему, -Показује минимум интересовања за физичко-здравствену културу, -Препознаје справе -Планира и организује краткорочне активности на основу задатих услова и ресурса -Примењује здравствено-хигијенске мере пре, у току и након вежбања -Одржава личну и колективну хигијену |
| Недовољан (1) | -Не покзаује минимум знања у складу са критеријумима за оцену довољан (2). -Не покзаује жељу за напредовањем. |

Критеријуме оцењивања за разредну наставу за други разред урадила Слађана Алексов.

 

**СПЕЦИФИЧНИ КРИТЕРИЈУМИ ОЦЕЊИВАЊА ЗА 4. РАЗРЕД**

**Српски језик**  
   
У току школске године из Српског језика ће се оцењивати:

* Усмени облици провервања;
* Контролни задаци/вежбе (из граматике, правописа, књижевности);
* Писмени задаци (2 писмена задатка, у сваком полугодишту по један);
* Домаћи задаци;
* Активности и ангажовање на часу, однос према раду, учешће у различитим облицима групног рада.

**ОЦЕНЕ**  
ОДЛИЧАН (5)  
Књижевност  
Ученик чита са разумевањем различите врсте књижевних дела (и остале типове текстова) и потпуно самостално уме да парафразира и опише свој доживљај као и да процени основни тон певања, приповедања или драмске радње и уме да повеже књижевне термине и појмове обрађиване у претходним разредима са новим делима. Самостално уме да одреди књижевни род и врсту и да анализира елементе композиције (строфа, стих, рима; тема, мотив, време и место радње). Зна карактеристике народне и ауторске књижевности, зна разлику између бајке, басне, песме, кратке усмене форме, епика, лирика и уме самостално да их пронађе и докаже у конкретном тексту. Потпуно усваја стилске фигуре-без именовања, препознаје их у тексту и уме да их користи у усменом и писменом изражавању (персонификација, поређење, ономатопеја, епитет, контраст и хиперболу). Потпуно усваја књижевне термине и појмове и препознаје их у тексту (песник, преповедач и писац; десетерац). Аргументовано брани постављене тезе током интерпретације књижевног текста, повезује и примењује стечена знања на новим текстовима (тема, порука, главни и споредни ликови, особине ликова, вредновање поступака ликова, узрочно-последично низање мотива; облици казивања: нарација, описивање, дијалог и монолог; дидаскалије и реплика). Критички се осврће на прочитани текст, има развијене способности да процењује, самосталан је и лако долази до решења. Редовно чита школску лектиру и учествује у интерпретацији. На часовима је увек активан и учествује у анализи нових текстова, чита више од оног што је задато и служи се осталим изворима знања.  
Језик  
Ученик у потпуности са разумевањем усваја наставне садржаје из граматике и на примерима показује да уме потпуно самостално да примени стечена знања и да повеже граматичке појмове обрађене у претходним разредима са новим садржајима. Зна правописна правила (употреба великог слова, састављено и растављено писање речи, интерпункцијски знакови – тачка, упитник, узвичник, запета, наводници; растављање речи на крају реда; писање речце ли и не и доследно их самостално примењује у писаним радовима. Успешно пише по диктату (до 2 грешке) и уме самостално да тачним реченицама одговори на питања (питања отвореног типа).  У потпуности правилно изговара гласове и наглашава речи, интонира реченицу и разговетно чита наглас.  
Језичка култура  
Говорну поруку изговара потпуном и правилном реченицом и врло успешно користи различите облике усменог изражавања, препричава са и без сажимања и описује, показује логичну и емоционалну изражајност у свим облицима говорних вежби (и на теме из свакодневног живота и о доживљају књижевног дела). Писмени радови су садржајно разрађени, тачно написани, композицијски утемељени, занимљиви, креативни и маштовити. Самостално проналази тражене информације у тексту. Уме да драматизује краћи текст. Потпуно успешно гради деминутиве и аугментативе.  
ВРЛО ДОБАР (4)  
Књижевност  
Ученик чита са разумевањем различите врсте књижевних дела (и остале типове текстова) и готово (у потпуности) самостално уме да парафразира и опише свој доживљај као и да одреди основни тон певања, приповедања или драмске радње и готово (у потпуности) уме да повеже књижевне термине и појмове обрађиване у претходним разредима са новим делима. Самостално уме да одреди књижевни род и врсту и да анализира готово све елементе композиције (строфа, стих, рима; тема, време и место радње). Зна карактеристике народне и ауторске књижевности, зна разлику између разлику између бајке, басне, песме, кратке усмене форме, епика, лирика и уме самостално да их пронађе у конкретном тексту. Потпуно усваја стилске фигуре, препознаје их у тексту и уме да их користи у усменом и писменом изражавању (персонификација, поређење, ономатопеја, епитет, контраст и хиперболу). Потпуно усваја књижевне термине и појмове и углавном их препознаје у тексту . Аргументовано брани постављене тезе током интерпретације књижевног текста, углавном самостално повезује и примењује стечена знања на новим текстовима (тема, порука, главни и споредни ликови, особине ликова, вредновање поступака ликова, узрочно-последично низање мотива; облици казивања: нарација, описивање, дијалог и монолог; дидаскалије и реплика). Критички се осврће на прочитани текст, има развијене способности да процењује, углавном је самосталан и долази до решења. Редовно чита школску лектиру и учествује у интерпретацији. На часовима је активан и учествује у анализи нових текстова, често чита више од оног што је задато и често се служи осталим изворима знања.  
Језик  
Ученик у готово потпуности са разумевањем усваја наставне садржаје из граматике и на примерима показује да уме углавном без грешке да примени стечена знања и да углавном без грешке повеже граматичке појмове обрађене у претходним разредима са новим садржајима. Зна правописна правила (употреба великог слова, састављено и растављено писање речи, интерпункцијски знакови; растављање речи на крају реда; писање речца ли и не и доследно их самостално примењује у писаним радовима. Успешно пише по диктату (до 4 грешке) и уме самостално да тачним реченицама одговори на питања (питања отвореног типа). У потпуности правилно изговара гласове и наглашава речи, интонира реченицу и разговетно чита наглас.  
Језичка култура  
Говорну поруку изговара потпуном и правилном реченицом и успешно користи различите облике усменог изражавања, препричава са и без сажимања и описује, показује логичну и емоционалну изражајност у свим облицима говорних вежби (и на теме из свакодневног живота и о доживљају књижевног дела). Писмени радови су садржајно разрађени, углавном тачно написани, композицијски утемељени. Самостално проналази тражене информације у тексту. Успешно и углавном самостално саставља вест, обавештење и кратак извештај. Уме да драматизује краћи текст. Успешно гради деминутиве и аугментативе.  
ДОБАР (3)  
Књижевност  
Ученик чита различите врсте књижевних дела (и остале типове текстова) и делимично уме да парафразира и опише свој доживљај као и да уз помоћ наставника одреди основни тон певања, приповедања или драмске радње. Уз помоћ наставника уме да повеже књижевне термине и појмове обрађиване у претходним разредима са новим делима. Самостално уме да одреди књижевни род и тражи помоћ при одређивању врсте. Уз подстицај одређује неке елементе композиције. Зна карактеристике народне и ауторске књижевности и зна разлику између бајке, басне, песме, кратке усмене форме, епика, лирика. Препознаје  стилске фигуре-без именовања, уз помоћ наставника или вршњака препознаје их у тексту. Делимично усваја књижевне термине и појмове и понекад учествује у интерпретацији. У већини случајева чита школску лектиру и понекад учествује у интерпретацији. На часовима је каткад активан и ретко користи додатне изворе знања.  
Језик  
Ученик уме да дефинише наставне садржаје из граматике, памти их и репродукује али не учи редовно па греши у примени стечених знања као и у повезивању граматичких појмова обрађених у претходним разредима са новим. Делимично зна правописна правила (употреба великог слова, састављено и растављено писање речи, интерпункцијски знакови; растављање речи на крају реда; писање речце ли и не и делимично их примењује у писаним радовима. Делимично успешно пише по диктату (до 6 грешака) и уме да одговори на питања али реченице нису граматички и правописно тачне (питања отвореног типа). Правилно изговара гласове и понекад греши у наглашавању речи, интонирању реченице и читању наглас.  
Језичка култура  
Говорну поруку изговара потпуном и правилном реченицом, користи различите облике усменог изражавања, препричава и описује уз помоћ наставника у свим облицима говорних вежби (и на теме из свакодневног живота и о доживљају књижевног дела). Писмени радови су делимично садржајно разрађени, делимично тачно написани, композицијски утемељени. Уз помоћ проналази тражене информације у тексту. Уз помоћ наставника  драматизује краћи текст, гради деминутиве и аугментативе.  
ДОВОЉАН (2)  
Књижевност  
Ученик лоше чита различите врсте књижевних дела (и остале типове текстова) и понекад делимично уме да опише свој доживљај и да уз помоћ наставника понекад одреди основни тон певања, приповедања или драмске радње. Понекад уз помоћ уме да одреди књижевни род и стално тражи помоћ при одређивању врсте. Уз подстицај ретко одређује неке елементе композиције. Разликује народну од ауторске књижевности. Препознаје неке књижевнотеоријске појмове уз подстицај и помоћ. У већини случајева не чита школскулектиру и ретко учествује у интерпретацији. На часовима је ретко активан.  
Језик  
Ученик ретко уме дефинише наставне садржаје из граматике, делимично их памти и репродукује али ретко учи па не уме примени стечена знања (разликује категорије рода, броја, понекад препознаје основне реченичне чланове; уз помоћ разликује глаголска времена). Прави веће правописне и граматичке грешке. Потребна је стална помоћ наставника. Углавном правилно изговара гласове и углавном греши у наглашавању речи, интонирању реченице и читању наглас.  
Језичка култура  
Ретко успева да формулише говорну поруку, да каже одабране одломке или књижевне текстове који се уче напамет, да препричава и описује и поред помоћи наставника у свим облицима говорних вежби (и на теме из свакодневног живота и о доживљају књижевног дела). Писмени радови су логички неповезани и садржајно сиромашни али у вези са темом, имају доста већих павописних, граматичких и стилских грешака, али поштује форму. Уз помоћ проналази тражене информације у тексту. Уз помоћ наставника саставља обавештење, и даје пример за деминутиве и аугментативе.  
НЕДОВОЉАН (1)  
Књижевност  
Ученик нема развијено интересовање за читање и ни уз добру мотивацију и помоћ не учествује у интерпретацији. Нема основна књижевнотеоријска знања а због лошег читања не разуме текст. Не чита школску лектиру и не учествује у интерпретацији. На часовима је неактиван.  
Језик  
Ученик није усвојио наставне садржаје из граматике, не препознаје граматичке категорије. Нема предзнања па тешко прати наставу, пасиван и незаинтересован. Не прихвата помоћ ни савете наставника.  
Језичка култура  
Не успева да формулише говорну поруку, да каже одабране одломке или књижевне текстове који се уче напамет, да препричава и описује и поред помоћи наставника у свим облицима говорних вежби (и на теме из свакодневног живота и о доживљају књижевног дела). Писмени радови су логички неповезани и садржајно сиромашни и нису у вези са темом, не поштује павописну и граматичку норму. Тешко се изражава а техника читања не задовољава.  
   
ОЦЕНА ПИСМЕНИХ ЗАДАТАКА  
Све писане провере знања треба писати писаним словима читко и уредно.  
ОЦЕНА 5  
- Издвајени су битних елемената;  
- Елементи су сложени у логичну, јасну и прегледну композицију, видљиве су релације међу елементима;  
- Изнети су јасни и аргументовани закључци;  
-Поткрепљивање примерима је јасно и довољно;  
- Кришћена су различита, адекватна средства представљања.  
ОЦЕНА 4  
- Издвајена је већина битних елемената;  
- Елементи су сложени у композицију, али нису видљиве релације међу елементима;  
- Изнети су углавном јасни и аргументовани закључци;  
- Поткрепљивање примерима је углавном јасно и довољно;  
- Кришћена су адекватна средства представљања.  
ОЦЕНА 3  
- Издвајени су неки битни елементи;  
- Композиција није јасна и потпуна, изостају релације међу елементима;  
- Изнети су углавном јасни и аргументовани закључци;  
- Поткрепљивање примерима је недовољно или нејасно;  
- Средства представљања нису јасно и тачно коришћена.  
ОЦЕНА 2  
- Издвајени су само основни елементи;  
- Композиција је нејасна и непотпуна, изостају релације међу елементима;  
- Нису изнети закључци;  
- Није поткрепљено примерима;  
- Средства представљања нису коришћена.  
У табели је дат преглед онога шта на шта треба обратити пажњу приликом оцењивања.  
  
   
   
**МАТЕМАТИКА**  
   
У току школске године из Математике ће се оцењивати:

* Усмени облици провервања;
* Контролни задаци/вежбе (после сваке теме/области);
* Писмени задаци (2 писмена задатка, у сваком полугодишту по један);
* Домаћи задаци;
* Активности и ангажовање на часу, однос према раду, учешће у различитим облицима групног рада.
* Наставне теме: **Бројеви** (Скуп природних бројева, Рачунске операције: сабирање, одузимање, множење и дељење, Разломци), **Геометрија**(линије, геометријске фигуре и тела, Обим и површина), **Мерење и мере** (Маса, Време, Дужина, Површина)

|  |  |  |  |  |
| --- | --- | --- | --- | --- |
| ОЦЕНА | ПРОВЕРА ЗНАЊА | | АКТИВНОСТ   Домаћи рад | АКТИВНОСТ   Однос према раду и рад |
| Усмена провера (усвојеност образовних садржаја) | Писана провера (примена знања) |
|  |  |  |  |  |
| (2) **довољан** | **\*ОСНОВНИ МАТЕМТИЧКИ ПОЈМОВИ И** **ДЕФИНИЦИЈЕ** -познаје их -зна их изрећи и објаснити **\*ТВРЂЕЊА, ПРАВИЛА, ФОРМУЛЕ** -препознаје их **\*ПОСТУПЦИ** **-**поступке које примењује образлаже уз помоћ наставника **\*МАТЕМАТИЧКИ ЈЕЗИК И СИМБОЛИКА** -препознаје и користи уз помоћ -самостално именује и означава објекте -графички приказ и интрпретацију ради уз помоћ | **\*РЕШАВАЊЕ ЗАДАТАКА** -самостално решава једноставне задатке -једноставне проблемске ситуације решава уз помоћ наставника **\*ПРИМЕНА  ТВРЂЕЊА, ПРАВИЛА,** **ФОРМУЛА** -примењује само у познатим и једноставним ситуацијама уз помоћ наставника **\*ПРОВЕРА РЕШЕЊА** -решења ретко проверава -уочава грешку на коју је упозорен и исправља је уз помоћ | **\*ПИСАЊЕ** -углавном редовно   **\*НАПИСАНО** -непотпуно -делимично тачно -делимично уредно   **\*ПРОВЕРА** -углавном зна образложити написано | **\*ИНТЕРЕС ЗА ПРЕДМЕТ** -показује на подстицај   **\*РАД НА ЧАСУ** -труди се самостално решавати задатке, ако не разуме тражи помоћ -повремено учествује у расправи   **\*САРАДЊА** -допушта да му други помогну   **\*ИЗВРШАВЊЕ ОБАВЕЗА** -труди се да напише све у свеску -на час носи потребан прибор |
| (3) **добар** | **\*ОСНОВНИ МАТЕМТИЧКИ ПОЈМОВИ И** **ДЕФИНИЦИЈЕ** -познаје их и разуме -зна их изрећи и објаснити   **\*ТВРЂЕЊА, ПРАВИЛА, ФОРМУЛЕ** -познаје их -зна их изрећи својим речима -зна их објаснити -зна извести једноставније доказе   **\*ПОСТУПЦИ** **-**поступке које примењује образлаже самостално -објашњења су углавном јасна, тачна и потпуна     **\*МАТЕМАТИЧКИ ЈЕЗИК И СИМБОЛИКА** -познаје их у потпуности -служи се често у говору и запису -самостално именује и означава објекте -самостално израђује графички приказ и врши интeрпретацију података | **\*РЕШАВАЊЕ ЗАДАТАКА** -самостално, брзо и тачно  решава једноставне задатке -сложеније задатке решава спорије уз помоћ наставника -решава једноставне проблемске ситуације   **\*ПРИМЕНА  ТВРЂЕЊА, ПРАВИЛА,** **ФОРМУЛА** -самостално их примењује у познатим ситуацијама   **\*ПРОВЕРА РЕШЕЊА** -самостално  проверава решења -уочава грешку на коју је упозорен и самостално је исправља | **\*ПИСАЊЕ** - редовно     **\*НАПИСАНО** -углавном потпуно -углавном тачно -углавном уредно     **\*ПРОВЕРА** -углавном  зна образложити написано својим речима | **\*ИНТЕРЕС ЗА ПРЕДМЕТ** -показује   **\*РАД НА ЧАСУ** -марљиво ради на часу и самостално решава  задатке -ако не разуме тражи помоћ -радо  учествује у расправи     **\*САРАДЊА** -прихвата рад у пару и групи     **\*ИЗВРШАВЊЕ ОБАВЕЗА** -свеска је уредна и потпуна -на час носи потребан прибор |
| (4) **врло добар** | **\*ОСНОВНИ МАТЕМТИЧКИ ПОЈМОВИ И** **ДЕФИНИЦИЈЕ** -самостално излаже и објашњава -разуме их у потпуности -успоставља односе међу њима   **\*ТВРЂЕЊА, ПРАВИЛА, ФОРМУЛЕ** -зна да изрекне сва математичка тврђења и правила -зна да их изрекне својим речима -зна да их објасни и правилно их тумачи -углавном самостално доказује тврђења -наводи сопствене примере који потврђују исказано   **\*ПОСТУПЦИ** **-**образлаже тачно, јасно, прецизно и потпуно -прихвата и разуме нове идеје и концепте   **\*МАТЕМАТИЧКИ ЈЕЗИК И СИМБОЛИКА** -познаје их у потпуности -користи прецизно и вешто  у говору и запису -самостално израђује графички приказ -самостално интрпретира и анализира податке са слике или графа | **\*РЕШАВАЊЕ ЗАДАТАКА** -решава задатке брзо и тачно -самостално решава сложеније задатке -бира углавном најбоље стратегије за решавање проблема -решава сложеније  проблемске ситуације     **\*ПРИМЕНА  ТВРЂЕЊА, ПРАВИЛА,** **ФОРМУЛА** -примењује их самостално и тачно   **\*ПРОВЕРА РЕШЕЊА** -самостално  проверава решења  -исправља уочене грешке | **\*ПИСАЊЕ** - редовно     **\*НАПИСАНО** -потпуно -тачно -детаљно -уредно   **\*ПРОВЕРА** - зна образложити написано -образлаже јасно, тачно и потпуно | **\*ИНТЕРЕС ЗА ПРЕДМЕТ** -показује стално   **\*РАД НА ЧАСУ** -концентрисано и марљиво ради на часу -редовно и самостално извршава све постављене задатке - учествује у расправи и предлаже сопствене активности и идеје   **\*САРАДЊА** -радо учествује у заједничком раду ( у пару или групи) -према потреби помаже другима   **\*ИЗВРШАВЊЕ ОБАВЕЗА** -свеска је уредна и потпуна -на час долази припремљен |
| (5) **одличан** | **\*ОСНОВНИ МАТЕМТИЧКИ ПОЈМОВИ И** **ДЕФИНИЦИЈЕ** -самостално излаже и објашњава -разуме их и према потреби обликује својим речима -успоставља односе међу њима     **\*ТВРЂЕЊА, ПРАВИЛА, ФОРМУЛЕ** -зна изрећи сва математичка тврђења и правила -зна их изрећи својим речима -зна их објаснити и правилно их тумачи -самостално доказује тврђења -наводи сопствене примере који потврђују исказано   **\*ПОСТУПЦИ** **-**своје идеје и поступке које примењује образлаже јасно, тачно и потпуно и способан је томе научити друге -користи се властитим идејама и концептима     **\*МАТЕМАТИЧКИ ЈЕЗИК И СИМБОЛИКА** -служи се редовно, прецизно и вешто у говору и запису -самостално приказује, анализира, и тумачи податке (таблично, сликовно, графички) | **\*РЕШАВАЊЕ ЗАДАТАКА** -решава задатке брзо и тачно и са лакоћом -самостално и успешно  решава сложене задатке -при решавању сложених проблемских ситуациаја комбинује познате стратегије или креира сопствене -одабира математичке поступке који највише одговарају задатку и примењује их без грешке и примереном брзином     **\*ПРИМЕНА  ТВРЂЕЊА, ПРАВИЛА,** **ФОРМУЛА** -знање примењује на нове, сложеније примере и задатке     **\*ПРОВЕРА РЕШЕЊА** -самостално  проверава решења и то на више начина                   -самостално уочава  и исправља уочене грешке | **\*ПИСАЊЕ** - редовно -решава додатне задатке         **\*НАПИСАНО** -потпуно -све тачно -детаљно -уредно -нове идеје при решавању     **\*ПРОВЕРА** - зна образложити написано -образлаже јасно, тачно и потпуно | **\*ИНТЕРЕС ЗА ПРЕДМЕТ** -изражен   -служи се додатним изворима знања и информацијама из различитих медија         **\*РАД НА ЧАСУ** -концентрисано и марљиво ради на часу -редовно и самостално извршава све постављене задатке - учествује у расправи и предлаже сопствене активности и идеје     **\*САРАДЊА** -радо учествује и подстиче  заједнички рад ( у пару или групи) - помаже другима     **\*ИЗВРШАВЊЕ ОБАВЕЗА** -свеска је уредна и потпуна -на час долази припремљен |

**Домаћи задаци** су вероватно најзначајнији и најфреквентнији облик проверавања ученичких знања и умења у настави математике. Задају се углавном после сваког наставног часа без обзира да ли је он час стицања нових знања или час увежбавања и имају за циљ да ученици самосталним радом додатно увежбају наставне садржаје који су рађени на часовима.  
   
**ПРИРОДА И ДРУШТВО**  
   
Ученици 4. разреда се из предмета **Природа и друштво**оцењују на три начина:  
4) писмено (после сваке теме);  
5) усмено;  
6) на основу активности на часу.  
   
Оцена на **усменом одговарању**се формира на основу учениковог одговора углавном на пет постављених питања.  
Оцена о**дличан (5)**– ученик савладава градиво из природе и друштва, влада претходно пређеним градивом и примењује научено. Активно учествује на часу током обраде новог градива, износи своје мишљење, самостално изводи закључке. Ученик уме да примени научено градиво кроз разне активности, способан је да се сналази у простору и времену. Показује иницијативу током наставе, понаша се другарски, помаже другим ученицима и пријатељски се односи према другарима, редовно израђује домаће задатке и показује иницијативу и креативност у решавању задатака. Може успешно да ради у различитим групама и врстама задатака.  
Оцена **врло добар (4)**- ученик је способан да функционално усвоји појмове, анализира, класификује, повезује, примени те изведе закључак. Сналази се у различитим облицима рада.  
Оцена **добар (3)**– ученик разуме појмове и чињенице, успоставља везе, може самостално да објасни и наведе појмове и термине из предмета Природа и друштво. Задатке обавља делимично уз помоћ наставника.  
Оцена **довољан (2)**– ученик влада основним појмовима може уз помоћ наставника да објасни њихове везе и значај, уз наставникову подршку је активан на часовима.  
Оцена **недовољан (1)**– ученик нема основно познавање појмова, нити показује жељу да напредује. Домаће задатке не израђује на време и није активан на часу.  
   
   
   
   
   
**ФИЗИЧКО И ЗДРАВСТВЕНО ВАСПИТАЊЕ**  
   
- Активност и однос ученика према физичком васпитању  – 2 оцене;  
- приказ једног од усвојених комплекса вежби обликовања – достигнут ниво постигнућа моторичих знања, умења и навика (напредак у усавршавању технике), 2 оцене;  
Приликом оцењивања узима се у обзир способност ученика, степен спретности и умешности.  
Ради планирања рада и даљег праћења напредовања ученика, наставник на почетку школске године процењује степен развијености компетeнција ученика у оквиру одређене области. Резултати иницијалног процењивања користе се и као податак за даље унапређивање рада.  
Оцену одличан (5) добија ученик који је:  
- радом у току школске године побољшао своје моторичке способности и чији резултати знатно превазилазе стандарде доба ученика;  
- који у стицању и примени моторичких умења и навика знатно превазилази постављене захтеве по обиму и квалитету и који има *веома активан*однос према физичком васпитању.  
   
Оцену врлодобар (4) добија ученик који:  
- радом у току школске године *побољшава*своје моторичке способности и чији резултати *превазилазе*стандарде доба;  
- који у стицању и примени моторичких умења и навика *превазилази*постављене захтеве по обиму и квалитету и који има *активан*однос према физичком васпитању.  
   
Оцену добар (3) добија ученик који је:  
- радом *побољшао*у току школске године моторичке способности *у границама стандарда*, чија су моторичка умења *у границама*минималних образовних захтева и чији је однос према физичком васпитању *задовољавајући*.  
   
Оцену довољан (2) добија ученик који:  
- у току године није побољшао своје моторичке способности, чија су моторичка умења испод утврђених стандарда и који не показује минимум интересовања за физичко васпитање.  
   
Оцену недовољан (1) у принципу не би требало да добије ни један ученик.  
-Ученик чије су моторичке способности опале, и који не испуњава очекиване стандарде, као и који не показују *ни минимум интересовања*за одржавање својих моторичких и функционалних способности, а који је здрав, упућује се на корективно-педагошки рад.  
   
**ЛИКОВНА КУЛТУРА**  
1. Број оцена по полугодишту минимум 4 – то су оцене урађених радова на дату тему;  
2. Оцена за израду паноа, декорисање и припремање новогодишњих честитки, украшавање и припремање паноа у холу школе, помоћ у изради сценографија;  
3. Уколико ученик нема развијен таленат узима се у обзир и активност на часу, редовно доношење прибора и однос према предмету.  
На сваком часу наставник прозива ученике, уписујући минус онима који немају рад. Три узастопна минуса, без оправданог разлога, доносе ученику јединицу. Пошто се часови ликовне културе одржавају једном недељно, то значи да ученик није радио три недеље заредом. Ученик може јединицу поправити ако покаже даљи континуирани рад.  
- На сваком часу наставник оцењује радове уписујући оцену на задњој страни рада.  
- После одрађене наставне теме, наставник уноси оцену у Дневник рада. Обично то буде после четири одрађена задатка, а почетком сваког месеца. У току полугодишта број оцена у Дневнику рада варира од дужине извођења наставних тема.  Ученици су увек благовремено обавештени о оцењивању на претходном часу: конкретним задацима које треба донети за оцену.  
- Ученик који је оправдано био одсутан, на пример због болести, добиће упуства за накнадно извођење задатка.  
- Оцена која се уноси у Дневник рада представља пресек добијених оцена за сваки рад. У току полугодишта, најчешће, ученици су оцењени са четири оцене. Једна од оцена, пред закључивање, даје се као оцена за целокупни рад и однос у том периоду. Таквом оценом се ученик награђује.  
- На висину оцене утичу следећи сегменти: оствареност задатка, оригиналност решења, коришћење техника, адаптибилност и креативне импровизације, вербално изражавање ученика у дискусијама естетске анализе, повезивање садржаја са свакодневним животом, препознавање ликовних елемената у уметничким делима, активност на часу, додатна знања и примена на часовима, степен личног развоја, одговорност према предмету, материјални и социјални услови у којима учи и ствара ученик.  
-  Неће се позитивно оцењивати кампањски рад. То значи да ученик не би требало себи да дозволи гомилу минуса, а потом да доноси одрађене задатке (најчешће урађене код куће) очекујући високу позитивну оцену. Наставник прати активност ученика током целе школске године и овакво понашање, под изговором да се поседују радови ван рокова оцењивања, нису прихватљиви.  
- Ученик који је предао туђи рад, рад који је одрадио родитељ и сл., биће опоменут. Уколико се таква пракса настави, биће оцењен недовољном оценом.  
   
   
   
Сваки рад (цртеж, слика и тд.) оцењује се једном оценом у коју улази:  
1)      оствареност **циљева**, општих и посебних, односно **стандарда;** да ли је  **урађен предвиђени задатак** – **50% оцене;**  
2)      заинтересованост и посвећеност (**труд и ангажованост на сваком часу**) – **30% оцене;**  
3)      **маштовитост** и оригиналност**– 10% оцене** – важно је да сваки ученик прикаже идеју на свој начин. Прецртавање од  других, са табле и примера, на овом часу није пожељно и неће бити добро прихваћено;  
**4)**     **напредовање** у односу на претходни период  – **10% оцене.**  
   
Оцењивање се врши према броју бодова, а на основу постављених општих критеријума за оцењивање.  
Оцена за ангажовање на часу може да се добије на сваком часу за учествовање у полемикама око уметничких питања, креативне идеје и добре одговоре. Процењују се разумевање суштине ликовне проблематике, вештине изражавања и саопштавања. Ове оцене могу значајно да поправе стање при закључивању оцене на полугодишту и крају школске године.  
   
**МУЗИЧКА КУЛТУРА**  
   
Ученик мора да има најмање 2 оцене. Следеће категорије се оцењују посебно, а све заједно чине закључну оцену.  
Оцењивање ученика на часовима музичке културе спроводи се усменим путем и практично кроз свирање и певање.  
За оцену **одличан (5)**– ученик поседује знања која зна да примењује у пракси, зна логички да закључује и повезује градиво са животом око нас, зна основе музичке писмености (у зависности од разреда у којем се налази), уме самостално или у пару да свира и/или самостално и у групи да пева тражене песмице поштујући елементе музике које зна, зна текстове тражених песмица, уме да свира на Орфовим ритмичким инструментима, уме да изнесе своје мишљење о слушаном делу, уме да препозна звук и изглед инструмената који се обрађују у току одређеног разреда, активан је на часовима, има жељу да научи и напредује.  
За оцену **врло добар (4)**– ученик поседује знања која зна да примењује у пракси, уз малу помоћ наставника може да повезује градиво са животом око нас, зна основе музичке писмености (у зависности од разреда у којем се налази) али не зна да их употреби правилно и повезано, уме самостално да свира и самостално или у групи да пева тражене песмице поштујући углавном све елементе музике које зна, зна текстове тражених песмица, уме да свира на одређеним Орфовим ритмичким инструментима, уз малу помоћ наставника уме да изнесе своје мишљење о слушаном делу, уме да препозна звук и изглед инструмената који се обрађују у току одређеног разреда, активан је на часовима, има жељу да научи и напредује.  
За оцену **добар (3)**– уз наставникову помоћ може да повезује знања која има, зна минималне основе музичке писмености (у зависности од разреда у којем се налази) али не зна да их употреби правилно и повезано, уме да свира мелодију без ритма уз наставникову помоћ, делимично зна текст обрађених песмица, уме да свира само на појединим Орфовим ритмичким инструментима али уз наставникову помоћ, уз помоћ наставника уме да изнесе своје мишљење о слушаном делу, уз наставникову помоћ може да препозна звук и изглед инструмената који се обрађују у току одређеног разреда, често изостаје жеља за радом и напретком.  
За оцену **довољан (2)**– има минимална знања из градива које се обрађује, делимично зна текст обрађених песмица, уме да свира само на појединим Орфовим ритмичким инструментима али уз наставникову помоћ, уз помоћ наставника уме да изнесе своје мишљење о слушаном делу, изостаје жеља за радом и напретком.  
Оцена **недовољан (1)**– Нема основног знања градива, не уме да свира ни на ритмичким ни на мелодијским инструментима, не зна да отпева ниједну песму која је обрађена на часу, изостаје активности на часу, нема жељу за радом и напретком.  
   
Оцењивање није искључиво везано за оцену музичких способности већ и у функцији награде за интересовање, активност и љубав према музици. Сваки ученик се приликом оцењивања извођења музике оцењује спрам својих могућности али и спрам личног залагања, труда, рада и активности на часу. На часу се индиректно оцењује и вреднује доношење прибора за рад, понашање и дисциплина ученика на часу, помоћ осталим ученицима приликом израде неког задатка, активност и труд.  
   
**ПРОЈЕКТНА НАСТАВА**  
   
Пројектна настава оцењује се тростепеном скалом, при чему се прати: начин како дете учи, степен самосталности у раду, начин остваривања сарадње у процесу учења са другим ученицима и други подаци о ученику битни за праћење.  
   
Оцену „**Истиче се**“ добија ученик који сарађује са свим члановима групе, уважава њихове потребе, пажљиво слуша друге, поштује договоре групе, не касни, своје обавезе извршава на време и тачно, поседује знања, показује спремност да прикупља нове информације, активно подстиче размену идеја и знања са члановима групе и уважава њихове идеје, често поставља питања која се односе на тему, који је у потпуности посвећен решавању задатка групе, даје предлоге како решавати задатак, лично је мотивисано, са вољом завршава задатке, самоуверено и самостално дете, тражи изазове у учењу, задатке завршава са ентузијазмом, слуша са пажњом,  учествује у дискусијама/активностима, уме да презентује резултате рада.  
Оцену „**Добар**“ добија ученик који сарађује са члановима групе уз мање тешкоће, повремено има проблема у комуникацији али их самостално решава, своје обавезе извршава уз подсећање и опомињање, поседује извесна знања и повремено суделује у размени идеја, повремено поставља питања која се односе на тему, ученик који уз помоћ наставника и/или осталих чланова групе учествује у решавању задатка, ретко има предлоге како решавати задатак али кад га добије ради по њему, повремено има активности које не доприносе решавању задатка. Мотивисано је да заврши већину задатака иако неки нису потпуно урађени, с времена на време треба га подсетити да заврши задатак, понекад слуша са пажњом, учествује у дискусијама и активностима, сарађује у групном раду, уз помоћ ученика или наставника презентује резултате рада.  
   
Оцену „**Задовољава**“ добија ученик који  повремено има сукобе у којима напада особе а не проблем, своје обавезе извршава ретко и делимично, поседује мало знања и показује малу спремност да прикупља нове информације, ретко суделује у размени идеја, ретко поставља питања која се односе на тему, минимално доприноси решавању задатака, нема предлоге како решавати задатке и када добије предлоге слабо их реализује, приводи крају само неколико задатака или непотпуно ради задатке, потребно га је стално или повремено подесћати на започети задатак, ретко мотивисано, заборавља задатке, не довршава их, нетачно ради или са закашњењем, понекад слуша са пажњом, учествује у дискусијама и активностима, сарађује у групном раду, али не уме или делимично уме да презентује резултате свога рада  
   
   
Осим претходно наведеног потребно и неопходно је константно радити на:

* степену напредовања ученика;
* текућем праћењу рада и понашања ученика на часу и ван часа;
* праћењу рада ученика у допунском или додатном раду и слободним активностима;
* праћењу уредности ученикових радова;
* прикупљању података о интересовањима ученика, условима у којима ученик живи и ради и друго.
* Критеријуме оцењивања за разредну наставу за четврти разред урадила Слађана Алексов.

**КРИТЕРИЈУМИ ОЦЕЊИВАЊА 5-8 разред**

**Српски језик и књижевност, бугарски језик, енглески језик и руски језик**

У оквиру нашег стручног већа усаглашен је критеријум оцењивања и њега се придржавамо и код сумативног и код формативног оцењивања. Формативним оцењивањем  пратимо рад ученика, напредовање, активност и залагање на часу,као иостварености постигнућа ученика, редовност писања домаћих задатака, али дајемо и препоруке за даљи рад. Евиденцију водимо у педагошким свескама, као и у ел. дневнику.  
  
Код сумативног оцењивања  прилагођавамо своје захтеве прописанимисходима и стандардима постигнућа ученика, зависно од тога да ли се провера ученичког знања тиче знања из граматике и језичке културе, или из књижевности.  У складу са постављеним стандардима, који су и званично прописани, процењујемо и успех ученика на крају сваког полугодишта:  
  
**Одличан успех**  - ученик редовно извршава своје обавезе, доноси прибор и домаће задатке, изузетно је активан и мотивисан за рад, показује заинтересованост и жељу за напредовањем и стицањем знања.  
**Врло добар успех** - ученик се труди да редовно извршава своје обавезе, доноси прибор и домаћи, активан је на часу.  
**Добар успех** - ученик прати наставу,скоро увек доноси прибор и домаћи, активан је на часу али не у континуитету;  
**Довољан успех** - ученик повремено прати наставу, повремено доноси прибор и домаћи и ретко кад је активан на часу, али записује оно што се од њега очекује.  
**Недовољан успех** - ученик не записује, нема прибор, не ради домаће задатке и уопште није активан на часу.  
  
Усмене провере ученичког знања остварујемо кроз свакодневни рад у учионици – разумевање наученог, практична примена усвојеног знања из граматике, читање лектире, тумачење књижевног дела, говорне вежбе, рецитовање стихова, казивање одломака  и сл.  
  
Писмене провере почињу увек од иницијалног теста знања који се ради у септембру, редовне контролне вежбе (две у сваком полугодишту), полугодишњи тест знања и годишњи тест знања на крају школске године. Према потреби, када је област веома захтевна и обимна, дајемо ученицима и петнаестоминутне вежбе, како бисмо им олакшали усвајање знања. Након две такве вежбе, изводи се једна оцена која се и уноси у дневник.  
  
Придржавамо се заједничког критеријума при бодовању и оцењивању контролних задатака, што на процентуалној скали изгледа овако: 25 % довољан (2), 45% добар (3),  
65 % врло добар (4) и 85 % одличан (5).  
  
Током школске године ученици редовно пишу четири школска писмена задатка: у октобру и децембру, у марту и мају, при чему се акценат ставља на провери ученичке писмености и познавања правописа, а тек потом на креативност.  
  
При извођењу сумативних оцена, уједначавамо свој критеријум поштујући установљена правила:  
Оцену одличан (5) добија ученик који у потпуности показује способност трансформације знања и примене у новим ситуацијама;  логички повезује чињенице и појмове; самостално изводи закључке који се заснивају на подацима; решава проблеме на нивоу стваралачког мишљења и у потпуности критички расуђује; показује изузетну самосталност уз изузетно висок степен активности и ангажовања.  
Оцену врло добар (4) добија ученик који у великој мери показује способност примене знања и логички повезује чињенице и појмове; самостално изводи закључке који се заснивају на подацима; решава поједине проблеме на нивоу стваралачког мишљења и у знатној мери критички расуђује;  
Оцену добар (3) добија ученик који у довољној мери показује способност употребе информација у новим ситуацијама; у знатној мери логички повезује чињенице и појмове; већим делом самостално изводи закључке који се заснивају на подацима и делимично самостално решава поједине проблеме; у довољној мери критички расуђује; показује делимични степен активности и ангажовања.  
Оцену довољан (2) добија ученик чија су знања  на нивоу репродукције, уз минималну примену; у мањој мери логички повезује чињенице и појмове; закључке изводи  искључиво уз подршку наставника; понекад је самосталан у решавању проблема и у недовољној мери критички расуђује; показује мањи степен активности и ангажовања.  
Оцену недовољан (1) добија ученик чија знања  нису ни на нивоу препознавања, али  и не показује способност репродукције нити примене истог; не изводи закључке који се заснивају на подацима; не расуђује критички; потпуно одсуство активности;

**Стручно веће природних наука (математика, информатика и рачунарство, техника и технологија)**

**Активност: Усаглашавање критеријума оцењивања из предмета математика**  
   
**Закључак:**У оквиру стручног већа усаглашен је критеријум оцењивања који укључује и сумативно и формативно оцењивање.  
  
Формативним оцењивањем прати се рад ученика, напредовање, активност и залагање на часу. Осим тога прати се оствареност постигнућа ученика и дају се препоруке за даљи рад.  
  
Сумативно оцењивање врши се писмено (кроз контролне и писмене задатке). Ученик може добити оцену и усмено, за домаће задатке, кроз пројекте и активност на часу.  
  
Писмена оцењивања врше се након пређене области, уз ранију најаву, а према распореду писаних провера знања (у току једног полугодишта предвиђене су 4 писане провере – два контролна и два писмена задатка). Писане провере у трајању од 15 минута се не најављују и не оцењују сумативном оценом, већ служе наставнику да провери степен постигнућа ученика .  
  
Усмено оцењивање  
Опис потребних знања и вештина за добијање оцене из математике:  
1. Одличан (5) – ученик редовно извршава своје обавезе, доноси прибор на час и редовно ради домаће задатке. Изузетно је активан и има изражен интерес за предмет. Показује жељу за напредовањем и стицањем нових знања и вештина.  
2. Врло добар (4) – ученик се у великој мери труди да редовно извршава обавезе на часу, редовно ради домаће задатке, активан је на часу.  
3. Добар (3) – ученик прати наставу, скоро увек доноси прибор на час и ради домаће задатке, често је активан на часу.  
4. Довољан (2) – ученик повремено прати наставу, повремено доноси прибор и ради домаће задатке, ретко је активан на часу али записује оно што се од њега очекује.  
5. Недовољан (1) – ученик не записује, не прати наставу и не ради домаће задатке. Није активан на часу.  
  
Скала која изражава однос између процента тачно урађених задатака на писаној провери и одговарајуће оцене је следећа:  
85-100% - одличан (5)  
70-84% - врло добар (4)  
50-69% - добар (3)  
30-49% - довољан (2)  
0-29% - недовољан (1)  
  
У зависности од тежине теста дозвољена су одступања од неколико процената.  
Ученик који стиче образовање по ИОП-у 1 оцењује се на основу ангажовања и степена остварености исхода, уз прилагођавање начина поступка оцењивања.  
Ученик који стиче образовање по ИОП-у 2 оцењује се на основу ангажовања и степена остварености прилагођених циљева и исхода, који су дефинисани у персонализованом плану наставе и учења, уз прилагођавање поступка оцењивања.

**Активност: КРИТЕРИЈУМИ ОЦЕЊИВАЊА УЧЕНИКА ТЕХНИКА И ТЕХНОЛОГИЈА**  
   
**Закључак:**Елементи оцењивања из наведених предмета су:

* усвојеност образовних садржаја;
* примена знања;
* активност ученика.

 Ученик у току школске године може добити оцене на основу:

* активности на часу,
* израде техничких цртежа,
* израде практичних радова,
* израде презентација,
* паноа, реферата,
* практичног рада на рачунару,
* усменог испитивања,
* активности везане за припреме и учешће на такмичењима и школским манифестацијама
  + повезивање теоријских знања са практичним радом и свакодневним животом.

**Активност, ангажованост и постигнути ниво знања ученика вреднује се на сваком часу.**  
 Такође, различити практични радови, вреднују се на основу :

* сложености рада
* самосталности израде рада од стране ученика,
* примене мера заштите на раду,
* правилног коришћења различитих алата и прибора,
* прецизности преношења мера са цртежа на материјал,
* прецизност израде делова и завршне обраде,
* фунционалности и/или естетске вредности рада,
* мотивисаности ученика током израде рада.

 Ученик који потпуно самостално остварује циљеве и задатке са основног и средњег нивоа, као и већину напредних захтева и врло је мотивисан у свом раду, оцењује се оценом одличан (5).  
Ученик који самостално савлађује захтеве са основног и средњег нивоа, као и део напредних захтева и мотивисан је у свом раду, оцењује се оценом врло добар (4).  
Ученик који самостално савлађује захтеве са основног нивоа, као и већи део средњих захтева и просечно је ангажован у свом раду, оцењује се оценом добар (3).  
Ученик који тек уз помоћ наставника савлађује захтеве са основног нивоа и просечно је ангажован и мотивисан у свом раду, оцењује се оценом довољан (2).  
 Ученик који ни уз помоћ наставника не савлађује захтеве са основног нивоа и није ангажован и мотивисан у свом раду, оцењује се оценом недовољан (1).

- - -   
  
**Стручно веће друштвених наука – страни језици, историја, географија и грађанско васпитање**

 Усаглашавање критеријума оцењивања

Према Правилнику о оцењивању ученика у основном образовању и васпитању ученик се оцењује најмање четири пута у полугодишту. Праћење развоја, напредовања и остварености постигнућа ученика у току школске године обавља се формативним и сумативним оцењивањем,односно оцена је описна и бројчана. Она је јавна и саопштава се ученику одмах по добијању, са образложењем. Образложење оцене садржи препоруку које активности ученик треба да предузме у даљем раду.

Формативно оцењивање подразумева: редовно праћење и процену напредовања у остваривању прописаних исхода, стандарда постигнућа, односно ангажовања ученика на сваком часу, мотивисаности, редовно доношење прибора за рад, израду домаћих задатака, израду задатака на самом часу. Води се у педагошкој свесци наставника и у дневнику, а из овога проистиче и оцена за рад на часу. Формативно оцењивање садржи повратну информацију о остварености прописаних исхода и стандарда постигнућа ученика и ангажовања у оквиру предмета као и препоруке за даље напредовање.

Критеријум је следећи:

-Одличан успех - ученик редовно извршава своје обавезе, доноси прибор и домаће задатке, изузетно је активан и мотивисан за рад, показује заинтересованост и жељу за напредовањем и стицањем знања.

 -Врло добар успех - ученик се труди  да редовно извршава своје обавезе, доноси прибор и домаћи, активан је на часу.

 -Добар успех - ученик прати наставу,скоро увек доноси прибор и домаћи, активан је на часу али не у континуитету;

-Довољан успех - ученик повремено прати наставу, повремено доноси прибор и домаћи и ретко кад је активан на часу, али записује оно што се од њега очекује.

-Недовољан успех - ученик не записује, нема прибор, не ради домаће задатке и уопште није активан на часу.

Сумативно оцењивање, у смислу овог правилника, јесте вредновање постигнућа ученика на крају програмске целине или на крају полугодишта. У сумативно оцењивање спадају: писмени и контролни задаци, активност на часу, усмено одговарање. Писмене провере постигнућа ученика у трајању дуже од 15 минута се најављују и планирају и оцена се уписује у дневник. Писмене провере постигнућа у трајању до 15 минута обављају се без најаве, а спроводе се ради утврђивања остварености циља једног или више часова и савладаности дела реализованих програмских садржаја, односно остварености операционализованих исхода. Та оцена се не уписују у дневник, евидентира се у педагошкој документацији наставника ради праћења постигнућа ученика на крају програмске целине  и узима се у обзир приликом утврђивања закључне оцене ученика.

Усмена провера постигнућа ученика се обавља путем непосредног одговарања на часу, уз поштовање критеријума за оцењивање.

Уколико ученик стиче образовање и васпитање по ИОП-у 1, оцењује се на основу ангажовања и степена остварености исхода, уз прилагођавање начина и поступка оцењивања.

Уколико ученик стиче образовање и васпитање по ИОП-у 2, оцењује се на основу ангажовања и степена остварености прилагођених циљева и исхода, који су дефинисани у персонализованом плану наставе и учења, уз прилагођавање начина и поступка оцењивања.

Што се тиче наставних предмета Историја и Географија на почетку школске године врши се иницијално процењивање. Резултат иницијалног процењивања не оцењује се и служи за планирање рада наставника и даље праћење напредовања ученика. Оцена из активности на часу изводи се на основу кратких тестова или усмених одговора који се односе на садржаје са истог или претходног часа. Елементи оцењивања ученичких постигнућа су: усвојеност садржаја, примена знања, активност и рад ученика на часу, израда презентација, паноа и учешће у пројектима.

Ученик се оцењује на основу:

- усмене провере постигнућа,

- писмене провере постигнућа и

- практичног рада.

За писмене провере постигнућа бројчана оцена изводи се на основу скале изражене у процентима, у складу са препорукама за оцењивање:

100-85%- одличан (5)   
  84-65%- врло добар (4)  
  64-45%- добар (3)  
  44-21%- довољан (2)  
  20-0- недовољан (1)

Провера постигнућа ученика путем практичног рада се може урадити  путем реферата / попуњавања немих карата, израде ПП презентација, пројеката, паноа. Оцењивање се примењује и ако ученик оствари пласман на такмичењима рачунајући од општинског и то оценом  5 (одличан).

Ученик се оцењује бројчано на основу остварености исхода, самосталности и ангажовања ученика:

1) ученик који је у потпуности усвојио основна, проширена и продубљена знања, умења и вештине, уочава битно, логички повезује чињенице и појмове, самостално закључује, критички расуђује, самостално проналази одговарајуће појмове на,  добија оцену одличан (5);

2) ученик који је у потпуности усвојио основна знања, умења и вештине и више од половине  проширених и продубљених знања, уочава битно, логички повезује чињенице и појмове, уз малу помоћ наставника долази до закључка, критички расуђује, добија оцену врло добар (4);

3) ученик који је у целини усвојио основна знања, умења и вештине и половину проширених знања,умења и вештина, према програму предмета; уз помоћ наставника схвата значење научених садржаја, објашњења и повезује их, уз помоћ наставника уочава битно,добија оцену добар (3);

4) ученик који је усвојио основна знања, умења и вештине, према програму предмета, ученик испољава потешкоће у анализи чињеница, података, њиховом уопштавању и закључивању, има тешкоћа у усменом и писменом изражавању, не сналази се у новим ситуацијама, уз велику помоћ наставника даје делимичне одговоре, добија оцену довољан (2);

5) ученик који ни уз помоћ наставника није савладао основно знање, умење и вештине; не показује интересовање за учешће у активностима нити ангажовање, добија оцену недовољан (1).

Закључна оцена се изводи на основу аритметичке средине свих уписаних оцена у току школске године. Уколико ученик није задовољан предложеном закључном оценом на полугодишту или крају школске године, ради полугодишњи односно годишњи тест у зависности да ли је у питању крај првог полугодишта или крај школске године. Добијена оцена се уписује у дневник и поново се на основу аритметичке средине свих уписаних оцена утврђује закључна оцена.

**- - -   
  
Руски језик: разредна настава (1-4. разред)**

Знање и напредовање ученика у разредној настави од другог до четвтог разреда вреднује се формативно, током стицања компетенција, и сумативно на крају наставних целина.

У првом разреду врши се описно оцењивање којим се процењује оствареност предвиђених исхода након одређених наставних целина. Такође се у виду формативних оцена бележе у педагошку документацију подаци о ангажовању ученика на часу, изради домаћих задатака, доношењу прибора за рад.

У другом разреду врши се усмена провера знања ученика и изводи сумативна оцена најмање два пута у класификационом периоду.

У трећем и четвртом разреду врше се усмене и писмене провере знања. Предвиђен је по један контролни задатак по класификационом периоду и најмање једна усмена провера која се вреднује сумативно. За писмене провере сумативна оцена се изводи на основу скале изражене у процентима (од 30% - довољан 2, од 50% - добар 3, од 70% - врло добар 4, од 85% - одличан 5).

За усмене провере сумативна оцена се изводи на основу следећих критеријума:

Ученик који је у потпуности усвојио предвиђени лексички и граматички садржај и функционално га примењује у говору, добија оцену одличан (5).

Ученик који је усвојио већину предвиђеног лексичког и граматичког садржаја и углавном га адекватно користи у говору, самостално и уз минималну помоћ наставника, добија оцену врло добар (4).

Ученик који је делимично усвојио предвиђени лексички и граматички садржај и користи га у говору по датом моделу, самостално и уз мању помоћ наставника, добија оцену добар (3).

Ученик који је у мањој мери усвојио предвиђени лексички и граматички садржај и уз већу помоћ наставника га препознаје, добија оцену довољан (2).

Ученик који ни уз помоћ наставника не препознаје предвиђене лексичке и граматичке садржаје у говору, добија оцену недовољан (1).

Елементи за проверу и оцењивање у првом и другом разреду су: разумевање говора, усмено изражавање, усвојеност лексичких садржаја, усвојеност граматичких структура, ангажовање на часу, израда домаћих задатака.

Елементи за проверу и оцењивање у трећем и четвртом разреду су: разумевање говора, разумевање краћег писаног текста, усмено изражавање, писмено изражавање, усвојеност лексичких садржаја, усвојеност граматичких структура, правопис, ангажовање на часу, израда домаћих задатака.

**- - -   
  
Руски језик- први страни језик у предметној настави (5-8.разред)**

У оквиру формативног оцењивања наставник прикупља информације о постигнућима ученика и бележи активности ученика током наставе. Резултати формативног вредновања на крају циклуса исказују се и сумативно, бројчаном оценом.                                                                           
  
У сваком класификационом периоду присутне су и сумативне писмене и усмене провера знања. Предвиђена су два писмена задатка, по један у сваком полугодишту, и два контролна задатка који се раде по завршеним већим целинама градива. За писмене провере постигнућа бројчана оцена се изводи на основу скале изражене у процентима (од 85% - одличан 5; од 70% - врлодобар 4, од 50% -добар 3, од 30% -довољан 2).  
  
Елементи за проверу и оцењивање су: разумевање говора, разумевање краћег писаног текста, усмено изражавање, писмено изражавање, усвојеност лексичких садржаја, усвојеност граматичких структура, правопис, залагање на часу, израда домаћих задатака и пројеката (појединачних, у пару, у групи).

**- - -  
  
Енглески језик- други страни језик у предметној настави (5-8.разред)**

Ученик се оцењује на основу усмене провере постигнућа, писмене провере постигнућа и практичног рада, а у складу са програмом изборног програма. У току полугодишта најмање једна оцена треба да буде на основу усмене провере постигнућа ученика.

Ученик се оцењује и на основу активности и његових резултата рада, а нарочито: излагања и представљања (презентација, постера, резултата истраживања, писања мејлова и др.), учешћа у дебати и дискусији, домаћих задатака, учешћа у различитим облицима групног рада у складу са програмом наставе и учења, односно школским програмом.

У оквиру формативног оцењивања наставник прикупља информације о постигнућима ученика и бележи активности ученика током наставе. Резултати формативног вредновања на крају циклуса исказују се и сумативно, бројчаном оценом.

Из другог страног језика ученици имају по један писмени задатак и два контролна задатка по полугодишту, осим у петом разреду, када немају писмени задатак у 1.полугодишту. По завршеним темама се редовно раде диктати (углавном у 5. и 6.разреду) и провере до 15минута.

Бројчана оцена из изборног програма други страни језик, у току школске године, утврђује се на основу следећих критеријума: оствареност исхода, самосталност у раду и ангажовање ученика.

Оце0ну одличан (5) добија ученик који у потпуности показује способност трансформације знања и примене у новим ситуацијама; лако логички повезује чињенице и појмове; самостално изводи закључке који се заснивају на подацима; решава проблеме на нивоу стваралачког мишљења и у потпуности критички расуђује; показује изузетну самосталност уз изузетно висок степен активности и ангажовања.

Оцену врло добар (4) добија ученик који у великој мери показује способност примене знања и логички повезује чињенице и појмове; самостално изводи закључке који се заснивају на подацима; решава поједине проблеме на нивоу стваралачког мишљења и у знатној мери критички расуђује; показује велику самосталност и висок степен активности и ангажовања.

Оцену добар (3) добија ученик који у довољној мери показује способност употребе информација у новим ситуацијама; у знатној мери логички повезује чињенице и појмове; већим делом самостално изводи закључке који се заснивају на подацима и делимично самостално решава поједине проблеме; у довољној мери критички расуђује; показује делимични степен активности и ангажовања.

Оцену довољан (2) добија ученик чија су знања, која је остварио, су на нивоу репродукције, уз минималну примену; у мањој мери логички повезује чињенице и појмове и искључиво уз подршку наставника изводи закључке који се заснивају на подацима; понекад је самосталан у решавању проблема и у недовољној мери критички расуђује; показује мањи степен активности и ангажовања.

Оцену недовољан (1) добија ученик чија знања, која је остварио, нису ни на нивоу препознавања и не показује способност репродукције и примене; не изводи закључке који се заснивају на подацима; критички не расуђује; не показује интересовање за учешће у активностима нити ангажовање.

За писмене провере постигнућа бројчана оцена изводи се на основу скале изражене у процентима - од 85% - одличан (5); од 65% - врло добар (4), од 45% -добар (3), од 25% -   довољан (2).  Скала се у зависности од постигнућа ученика на некој провери може кориговати, а у корист ученика.                             
  
Провера постигнућа ученика путем практичног рада се може урадити путем израде презентација, пројеката, паноа.                                                                                                         
  
Оцењивање се примењује и ако ученик оствари пласман на такмичењима рачунајући од општинског и то оценом  5 (одличан).

Закључна оцена за успех из изборног програма други страни језик, не може да буде мања од:

1) одличан (5), ако је аритметичка средина свих појединачних оцена најмање 4,50;  
2) врло добар (4), ако је аритметичка средина свих појединачних оцена од 3,50 до 4,49;  
3) добар (3), ако је аритметичка средина свих појединачних оцена од 2,50 до 3,49;  
4) довољан (2), ако је аритметичка средина свих појединачних оцена од 1,50 до 2,49.

Закључна оцена на полугодишту не узима се у обзир приликом утврђивања аритметичке средине на крају другог полугодишта. Уколико ученик није задовољан предложеном закључном оценом на полугодишту или крају школске године, ради полугодишњи односно годишњи тест у зависности да ли је у питању крај првог полугодишта или крај школске године. Добијена оцена се уписује у дневник и поново се на основу аритметичке средине свих уписаних оцена утврђује закључна оцена.

- - -   
  
**Постигнуће ученика, из предмета грађанско васпитање, се изражава описном оценом:**

„Задовољава“- низак ниво постигнућа

Ученик повремено има сукобе у којима напада особе, а не проблем, када му се на то укаже није склон промени понашања, своје обавезе извршава ретко или делимично. Ученик поседује мало знања  и показује незаинтересованост да прикупља нове информације, ретко учествује у размени идја. Ученик минимално доприноси решавању задатака.

„Добар“- средњи ниво постигнућа

Ученик сарађује са члановима групе уз мање тешкоће, повремено има проблеме у комуникацији, али их самостално решава, обавезе извршава уз подсећање и опомињање. Ученик поседује извесна знања и повремено учествује у размени идеја. Ретко има предлоге како решавати задатак, али када добије инструкције ради по њима.

„Истиче се“- висок ниво постигнућа

Ученик сарађује са свим члановима групе, уважава туђе потребе, пажљиво слуша друге, поштује договоре групе, не касни, обавезе извршава тачно и на време. Поседује знања, показује радозналост и заинтересованост, подстиче размену идеја. У потпуности је посвећен решавању задатка.

**Критеријуми и елементи оцењивања у оквиру Стручног већа природних наука (биологија, хемија, физика)**

**Критеријуми и елементи оцењивања из предмета биологија**за 5, 6., 7. и 8. разред

Ученици од 5. до 8. разреда се оцењују из биологије на следеће начине:  
  
**Усмена провера постигнућа ученика** - обавља се у току оба полугодишта. Најмање једна оцена треба да буде на основу усмене провере постигнућа ученика.  
Начини оцењивања: дискусија на часу, проблемски задаци, есеји, презентација рада ученика…  
  
**Писмена провера постигнућа ученика** - обавља се у току оба полугодишта.  
Начини оцењивања: објективни тестови са допуњавањем кратких одговора, задаци са означавањем, задаци вишеструког избора, спаривање појмова...  
  
Бодовање теста  
Постигнуће у тесту се изражава у процентима и даје се оцена пропорционално процентима. Оцена са теста се уноси у дневник у року од осам дана и мора бити евидентирана  у распореду контролних и писмених задатака у дневнику и најављена унапред ученицима.  
  
Постигнуће изражено  у %  Оцена  
100 – 86          Одличан (5)  
85 – 71            Врло добар (4)  
70 – 51            Добар (3)  
50 – 30            Довољан (2)  
29 – 0             Недовољан (1)  
  
**Пројекат** - групни облик рада на одређену тему, а има за циљ: самостално прикупљање и критички одабир информација; решавање проблема; доношење одлука; планирање и поштовање рокова; самостално учење; рад у групи; сарадња; критички однос према властитом и туђем раду. Наставник јасно дефинише и упознаје ученике са елементима за вредновање пројекта, групног рада и индивидуалног рада у оквиру групе.  
Начини оцењивања: Експерименти, истраживачки пројекти  
  
**Активност и резултати рада ученика** - су различите активности којима се показује примена знања ученика, самосталност, показане вештине у коришћењу материјала, алата, инструмената и др. у извођењу задатка, као и примена мера заштите и безбедности према себи, другима и околини, а које су у складу са програмом биологије.  
Ученик се оцењује на основу:  
- излагања и представљања (изложба радова, резултати истраживања, модели, цртежи, графикони, табеле, постери...)  
- писање есеја  
- учешће у дебати и дискусији  
- учешће на општинском, окружном или републичком такмичењу (прва три места на општинском и окружном такмичењу и пласман на републичко даје се оцена одличан(5))  
- учешће на националним и међународним такмичењима  
  
**Рад на часу**- подразумева ученикову пажњу, праћење (слушање наставника или ученика док излажу), једном речју активно учествовање у наставном процесу.  
  
**Школска свеска из биологије** - наставник може да оцени школску свеску ученика на крају полугодишта/школске године. Наставник оцењује: садржај свеске, уредност, цртеже, додатне текстове...  
  
**Остало** - у закључну оцену за крај полугодишта/школске год. могу да уђу и остале активности и интересовања ученика, његова залагања, прикази занимљивих текстова из научно-популарне литературе.  
Закључна оцена утврђује се на крају првог и другог полугодишта, на основу свих појединачних оцена које су унете у дневник од почетка школске године.  
Закључна оцена не може да буде већа од највеће појединачне оцене уписане у дневник, добијене било којом техником провере знања. Као почетно полазиште код закључивања оцене узима се у обзир аритметичка средина оцена из елемената оцењивања.  
Закључна оцена на полугодишту не узима се у обзир приликом утврђивања аритметичке средине на крају другог полугодишта.  
Уколико ученик стиче образовање и васпитање по ИОП-у 1, оцењује се на основу ангажовања и степена остварености исхода, уз прилагођавање начина и поступка оцењивања.  
Уколико ученик стиче образовање и васпитање по ИОП-у 2, оцењује се на основу ангажовања и степена оставрености прилагођених циљева и исхода, који су дефинисани у персонализованом плану наставе и учења, уз прилагођавање начина и поступка оцењивања.  
  
Из предмета биологија, ученик се оцењује бројчано, а у складу са законом и прописима донетим на основу њега. Врста, ниво и обим знања и ангажовање ученика оцењују се тако да оцену:  
Одличан (5) добија ученик који:  
•           је у потпуности савладао градиво,  
•           је сигуран и самосталан, брзо и логично закључује,  
•           успешно повезује садржаје, уочава корелације с другим предметима,  
•           зна применити знање у решавању проблемских задатака,  
•           брзо, тачно, опширно, логички и аргументовано одговара на постављена питања,  
•           самостално или у групи ради и презентира пројектне задатке,  
•           је одговоран према раду, наставницима, ученицима, и животном окружењу.  
  
Врло добар (4) добија ученик који:  
•           има висок ниво и обим знања и степен разумевања програмских садржаја,  
•           спорије, али тачно, логично и углавном аргументирано одговара на постављена питања, уз евентуално постављање подпитања,  
•           поседује и успешно примењује стечена знања из биологије (уз мању помоћ   наставника и висок             степен ангажовања ученика),  
•           доноси закључке на већ наученим примерима,  
•           се повремено укључује тимски рад при изради пројектних задатака,  
•           је одговоран према раду, наставницима, ученицима, и животном окружењу.  
  
Добар (3) добија ученик који:  
•           има просечан ниво и обим знања и степен разумевања програмских садржаја,  
•           полагано и углавном тачно одговара на постављена питања, уз помоћ наставника,  
•           углавном разуме наставне садржаје и деломично примењује стечена знања,  
•           изводи закључке уз помоћ наставника,  
•           је понекад и неспреман може изказати знање, способности и вештине из биологије,  
•           је одговоран према наставницима, ученицима, и животном окружењу.  
  
Довољан (2) добија ученик који:  
•           има задовољавајући ниво и обим знања (не разуме у потпуности наставне садржаје и отежано             примењује стечена знања),  
•           деломично и површно одговара на постављена питања уз помоћ наставника,  
•           уз знатну помоћ наставника на једноставан начин набраја и описује природне и биолошке процесе,  
•           код доношења закључака наилази на веће проблеме и несамостално доноси закључке.  
  
Недовољан (1) добија ученик који:  
•           није достигао задовољавајући ниво и обим знања и разумевања програмских садржаја,  
•           не одговара на постављена питања и није усвојио кључне појмове,  
•           не разуме наставне садржаје и не примењује знање из биологије и у    свакодневном животу,  
•           уз велику помоћ наставника непотпуно и несувисло описује биолошке појаве и       процесе,  
•           не показује вољу за стицање биолошког знања,  
•           погрешно уочава биолошке процесе те доноси нелогичне закључке без разумевања.  
 

Наставнице биологије: Снежана Филиповић и Тамара Јовановић

 - - -

**Критеријуми оцењивања ученика за наставни предмет хемија**

Оцењивање се обавља уз уважавање ученикових способности, степена спретности и умешности.    
Ученик у току школске године може добити оцене на основу:  
1. Писмених провера знања – контролних вежби;  
2. Усменог испитивања;  
3. Активности на часу;   
4. Радови ученика;  
   
1.Писмене провере знања   
Писмене провере знања се обављају путем контролних задатака и петнаестоминутне провере. Писмене провере знања у трајању од 45 минута се најављују и одржавају према унапред утврђеном распореду за сваку школску годину, уз обавештавање ученика и истицање на сајту школе. Петнаестоминутне провере знања не морају бити унапред најављене. Резултате петнаестоминутне провере наставник уписује у педагошку свеску, а за извођење оцене су неопходне најмање три такве провере (изводи се утврђивањем аритметичке средине оцена или допуна усменим путем и рачунањем аритметичке средине добијене оцене писмено и усмено). Број контролних вежби у току школске године зависи од недељног фонда часова наставног предмета и одржава се два пута у току једног полугодишта (укупно четири пута у току школске године).  
  
2.Усмено оцењивање  
 Усмено оцењивање се обавља путем непосредног одговарања, обавља се у току оба полугодишта. Најмање једна оцена треба да буде на основу усмене провере постигнућа ученика.  
  
3.Активност на часу  
У активности ученика спадају кратки усмени одговори на часу приликом обнављања или обраде нове лекције, израда домаћих задатака. Наставник сваки час прати активности ученика и благовремено бележи у своју педагошку свеску. На тај начин наставник формативно оцењује ученика. Целокупна активност ученика може бити изражeна сумативном оценом у дневнику.  
   
4. Радови ученика  
У радове ученика спада израда семинарских радова, кратки пројекти, израда цртежа, модела и презентација. Вреднује се активност и ангажовање ученика, знања које је ученик стекао и применио у раду, продукт  и излагање резултата рада.  
Закључна оцена  
Закључна оцена утврђује се на крају првог и другог полугодишта, на основу свих појединачних оцена које су унете у дневник од почетка школске године. Она не може бити мања од аритметичке средине оцена. Закључна оцена на полугодишту не узима се у обзир приликом утврђивања аритметичке средине на крају другог полугодишта.  
Ученик који има тешкоће у учењу  услед социјалне ускраћености, сметњи у развоју, инвалидитета и других разлога и коме је потребна додатна подршка у образовању и васпитању, оцењује се на основу остварености циљева и стандарда постигнућа према плану индивидуализације или у току савладавања индивидуалног образовног плана.  
Ученик са изузетним способностима, који стиче образовање и васпитање на прилагођен и обогаћен начин применом индивидуалног образовног плана, оцењује се на основу остварености циљева и прописаних стандарда постигнућа, као и на основу ангажовања.   
  
Опис потребних знања и вештина за добијање оцене из хемије:  
1)         Ученик који остварује веома значајан напредак у савладавању програма предмета и у потпуности самостално испуњавања захтеве који су утврђени на основном и средњем нивоу, као и већину захтева са напредног нивоа посебних стандарда постигнућа, односно захтева који су одређени индивидуалним образовним планом и прилагођеним стандардима постигнућа, уз веома висок степен ангажовања, добија оцену одличан (5)  
2)         Ученик који остварује значајан напредак у савладавању програма предмета и у потпуности, самостално, испуњавања захтеве који су утврђени на основном и средњем нивоу, као и део захтева са напредног нивоа посебних стандарда постигнућа уз мању помоћ наставника, односно захтева који су одређени индивидуалним образовним планом и прилагођеним стандардима постигнућа, уз висок степен ангажовања, добија оцену врло добар (4)   
3)         Ученик који остварује напредак у савладавању програма предмета и у потпуности, самостално испуњавања захтеве који су утврђени на основном и већи део на средњем нивоу посебних стандарда постигнућа, односно захтева који су одређени индивидуалним образовним планом и прилагођеним стандардима постигнућа, уз ангажовање ученика, добија оцену добар (3)   
4)         Ученик који остварује минималан напредак у савладавању програма предмета и испуњавања уз помоћ наставника захтеве који су утврђени у већем делу основног нивоа постигнућа, односно захтеве који су одређени индивидуалним образовним планом и прилагођеним стандардима постигнућа и ангажовање ученика, добија оцену довољан (2)   
5)         Ученик који не остварује минималан напредак у савладавању програма предмета и ни уз помоћ наставника не испуњавања захтеве који су утврђени на основном нивоу постигнућа, добија оцену недовољан (1).

Наставник хемије: Ненад Станковић

- - - 

**Критеријуми и елементи оцењивања у настави физике**

Ученици од шестог до осмог разреда се из физике оцењују на три начина:  
1. Писмено (контролне вежбе)  
2. Усмено  
3. На основу редовног праћења постигнућа ученика и активности на часу  
4. На основу домаћих задатака  
   
Усмено одговарање  
Ученици увек треба да буду припремљени за усмени одговор. Могу бити испитивани сваког часа. Оцена се уписује у дневник. Ученици се могу и сами јављати да усмено одговарају.  
Контролне вежбе  
Контролне вежбе изводе се према унапред утврђеном плану који је истакнут на сајту школе. Оцена се уписује у дневник.  
  
Редовно праћење постигнућа ученика и активност на часу                                        
  
У активности ученика спадају кратки усмени одговори на часу приликом обнављања или обраде нове лекције, петнаестоминутне провере и редовне провере познавања елементарних појмова. Наставник сваки час прати активности ученика и благовремено бележи у своју педагошку евиденцију. На тај начин наставник формативно оцењује ученика. Целокупна активност ученика може бити изражeна сумативном оценом у дневнику.  
  
Домаћи задаци  
Димензионисани су тако да сви ученици могу да се њима баве у оквиру својих потреба и могућности. Такође оредстављају показатељ односа према обавезама у настави. Оцењују се тромесечно.  
  
Врста, ниво и обим знања и ангажовање ученика оцењују се тако да оцену:  
одличан (5) добија ученик који у потпуности показује способност трансформације знања и примене у новим ситуацијама; лако лoгички пoвeзуje чињeницe и пojмoвe; самостално изводи закључке који се заснивају на подацима; решава проблеме на нивоу стваралачког мишљења и у потпуности критички рaсуђуje; показује изузетну самосталност уз изузетно висок степен активности и ангажовања.  
врло добар (4) добија ученик који у великој мери показује способност примене знања и лoгички пoвeзуje чињeницe и пojмoвe; самостално изводи закључке који се заснивају на подацима; решава поједине проблеме на нивоу стваралачког мишљења и у знатној мери критички рaсуђуje; показује велику самосталност и висок степен активности и ангажовања.  
добар (3) добија ученик који у довољној мери показује способност употребе информација у новим ситуацијама; у знатној мери лoгички пoвeзуje чињeницe и пojмoвe; већим делом самостално изводи закључке који се заснивају на подацима и делимично самостално решава поједине проблеме; у довољној мери критички рaсуђуje; показује делимични степен активности и ангажовања.  
довољан (2) добија ученик који знања која је остварио су на нивоу репродукције, уз минималну примену; у мањој мери лoгички пoвeзуje чињeницe и пojмoвe и искључиво уз подршку наставника изводи закључке који се заснивају на подацима; понекад је самосталан у решавању проблема и у недовољној мери критички рaсуђуje; показује мањи степен активности и ангажовања.  
недовољан (1) добија ученик који знања која је остварио нису ни на нивоу препознавања и не показује способност репродукције и примене; не изводи закључке који се заснивају на подацима; критички не рaсуђуje; не показује интересовање за учешће у активностима нити ангажовање.  
  
• Закључна оцена утврђује се на крају првог и другог полугодишта, на основу свих појединачних оцена које су унете у дневник од почетка школске године.  
Закључна оцена не може да буде већа од највеће појединачне оцене уписане у дневник, добијене било којом техником провере знања.  
Закључна оцена на полугодишту не узима се у обзир приликом утврђивања аритметичке средине на крају другог полугодишта.  
Уколико ученик стиче образовање и васпитање по ИОП-у 1, оцењује се на основу ангажовања и степена остварености исхода, уз прилагођавање начина и поступка оцењивања.  
Уколико ученик стиче образовање и васпитање по ИОП-у 2, оцењује се на основу ангажовања и степена оставрености прилагођених циљева и исхода, који су дефинисани у персонализованом плану наставе и учења, уз прилагођавање начина и поступка оцењивања.  
  
Опис потребних знања и вештина за добијање оцене из физике:  
Оцена одличан (5)  
●          Ученик примењује знања, укључујући и методолошка, у сложеним и непознатим ситуацијама;  
●          Самостално и на креативан начин објашњава и критички разматра сложене садржинске целине и информације; процењује вредност теорија, идеја и ставова;  
●          Бира, повезује и вреднује различите врсте и изворе података  
●          Формулише претпоставке, проверава их и аргументује решења, ставове и одлуке;  
●          Решава проблеме који имају и више решења, вреднује и образлаже решења и примењене поступке;  
●          Изражава се на различите начине (усмено, писано, графички, практично, и др.), укључујући и коришћење информационих технологија и прилагођава комуникацију и начин презентације различитим контекстима;  
●          Самостално извршава сложене радне задатке поштујући стандардизовану процедуру, захтеве безбедности и очувања околине, показује иницијативу и прилагођава извођење, начин рада и средства новим ситуацијама;  
●          Доприноси групном раду продукцијом идеја, иницира и организује поделу задатака; уважава мишљења других чланова групе и помаже им у реализацији њихових задатака, посебно у ситуацији „застоја” у групном раду; фокусиран је на заједнички циљ групног рада и преузима одговорност за реализацију продуката у задатом временском оквиру;  
●          Утврђује приоритете и ризике и на основу тога планира и организује краткорочне и дугорочне активности и одређује потребно време и ресурсе;  
●          Континуирано показује заинтересованост и одговорност према сопственом процесу учења, уважава препоруке за напредовање и реализује их.  
●          Ученик репродукује градиво, разуме, надограђује стечена знања.  
●          Самостално образлаже садржај наводећи и своје примере, решава и сложене проблеме и задатке. Одлично познаје физичке појаве, изводи закључке на основу физичких појава које је видео или замислио, повезује податке са графика и других визуелизација, корелише стечена знања са садржајима других предмета.  
●          Може преносити своја знања другима и сигурно и јасно излаже сопствене ставове о проблематици.  
   
Оцена врлодобар (4)  
●          Логички организује и самостално тумачи сложене садржинске целине и информације;  
●          Повезује садржаје и концепте из различитих области са ситуацијама из живота;  
●          Пореди и разврстава различите врсте података према више критеријума истовремено;  
●          Заузима ставове на основу сопствених тумачења и аргумената;  
●          Уме да анализира проблем, изврши избор одговарајуће процедуре и поступака у решавању нових проблемских ситауција;  
●          Изражава се на различите начине (усмено, писано, графички, практично, и др.), укључујући и коришћење информационих технологија и прилагођава комуникацију задатим контекстима;  
●          Самостално извршава сложене радне задатке према стандардизованој процедури, бира прибор и алате у складу са задатком и захтевима безбедности и очувања здравља и околине;  
●          Планира динамику рада, организује активности у групи, реализује сопствене задатке имајући на уму планиране заједничке продукте групног рада;  
●          Планира и организује краткорочне и дугорочне активности, утврђује приоритете и одређује потребно време и ресурсе;  
●          Континуирано показује заинтересованост за сопствени процес учења, уважава препоруке за напредовање и углавном их реализује.  
●          У стању је да надогради стечена знања. Садржај образлаже самостално, користи задате примере и самостално решава проблеме и задатке. Познаје ознаке физичких величина, повезује задате податке, ретко не може да реши сложене проблеме и задатке, није самосталан у решавању најтежих задатака.  
●          Приликом израде рачунских задатака сналази се и решава и задатке који су сасвим нови, уз повезивање свих стечених знања из свих школских предмета., коришћењем већ виђених и решених задатака.  
●           
   
Оцена добар (3)  
●          Разуме и самостално објашњава основне појмове и везе између њих;  
●          Разврстава различите врсте података у основне категорије према задатом критеријуму;  
●          Уме да формулише своје ставове, процене и одлуке и објасни начин како је дошао до њих;  
●          Бира и примењује одговарајуће поступке и процедуре у решавању проблемских ситуација у познатом контексту;  
●          Уме јасно да искаже одређени садржај у складу са захтевом и на одговарајући начин (усмено, писмено, графички, практично, и др.), укључујући коришћење информационих технологија;  
●          Самостално извршава рутинске радне задатке према стандардизованој процедури, користећи прибор и алате у складу са захтевима безбедности и очувања здравља и околине;  
●          Извршава додељене задатке у складу с циљевима, очекиваним продуктима и планираном динамиком рада у групи; уважава чланове тима и различитост идеја;  
●          Планира и организује краткорочне активности и одређује потребно време и ресурсе;  
●          Показује заинтересованост за сопствени процес учења, уважава препоруке за напредовање и делимично их реализује.  
●          Ученик репродукује и разуме основне физичке појмове, разуме садржај, али је површан у његовој примени.  
●          Садржај може образложити користећи задате примере, али уз интервенцију наставника.  
●          Познаје основне физичке формуле, самостално решава задатке средње тежине, и проблеме.  
●          Уме да реши рачунске задатке који су слични задацима рађеним на редовној настави.  
●          Понекад греши приликом самосталног решавања сложених проблема или задатака.  
●          Повезује податке приказане графицима, сликама или таблицама и интерпретира их самостално.  
●          Јасно излаже садржаје али је нејасан у аргументацији.  
●           
   
Оцена довољан (2)  
●          Познаје и разуме кључне појмове и информације и повезује их на основу задатог критеријума;  
●          Усвојиојеодговарајућутерминологију;  
●          Закључује директно на основу поређења и аналогије са конкретним примером;  
●          Способан је да се определи и искаже став;  
●          Примењује одговарајуће поступке и процедуре у решавању једноставних проблемских ситуација у познатом контексту;  
●          Уме јасно да искаже појединости у оквиру одређеног садржаја, држећи се основног захтева и на одговарајући начин (усмено, писмено, графички, практично, и др.), укључујући и коришћење информационих технологија;  
●          Уз инструкције извршава рутинске радне задатке према стандардизованој процедури, користећи прибор и алате у складу са захтевима безбедности и очувања здравља и околине;  
●          Извршава додељене задатке искључиво на захтев и уз подршку осталих чланова групе; уважава чланове тима и различитост идеја;  
●          Планира и организује краткорочне активности на основу задатих услова и ресурса;  
●          Повремено показује заинтересованост за сопствени процес учења, а препоруке за напредовање реализује уз стално праћење.  
●          Ученик репродукује и препознаје основне појмове: pазуме садржај, али не зна да га примени ни образложи на непознатим задацима.  
●          Познаје основне физичке формуле, али често греши приликом самосталног решавања чак и једноставних проблема и задатака.  
●          Препознаје податке приказане графицима, сликама или у табелама али их не може у потпуности самостално интерпретирати, већ му је потребна помоћ наставника.  
●          Аргументује површно и несигурно па је нејасан и у излагању градива.  
Оцена недовољан (1)  
●          Ученик који не испуњава критеријуме за оцену довољан (2) и не показује заинтересованост за сопствени процес учења, нити напредак.  
●          Ученик не препознаје основне физичке појмове, или их само може набројати.  
●          Не показује разумевање садржаја ни уз помоћ наставника и није у стању самостално да га репродукује.  
●          Не може самостално да решава најпростије рачунске задатке.

Наставница физике: Тамара Јовановић

09.09.2022. У Божици